"SAYA BUKAN LELAKI MURAHAN" - BALAS BEKAS SUAMI NAD ZAINAL BILA ADA INDIVIDU CUBA GODA DIRINYA

Baru-baru ini, bekas suami kepada pelakon Nad Zainal iaitu Faliq Amiruddin telah memuat naik perkongsian kiriman mesej peribadi yang diterimanya di Instagram Stories miliknya sehingga menjadi perhatian.

Menerusi paparan tersebut, Faliq mendedahkan dia menerima mesej daripada seorang individu tidak dikenali identiti yang cuba untuk mendekatinya.

"Saya bukan lelaki murahan," tulis Faliq menerusi tangkap layar yang dimuat naik.

Pada perkongsian itu, individu terbabit dilihat cuba mendekati Faliq dengan mengatakan dia ingin berkawan dengannya. Bagaimana pun, pelawaan terbabit ditolak oleh ayah kepada dua cahaya mata itu.

"Saya ikhlas, boleh kita jadi kawan?," soal individu berkenaan sebelum dibalas Faliq dengan emoji sticker pangkah.

Klik untuk gambar besar

Selain itu, individu tersebut turut mempunyai niat untuk menawarkan Faliq hadiah dengan seikhlas hati, namun ia turut ditolak kerana Faliq tidak berminat dengan pelawaan berkenaan.

Untuk makluman, Faliq dan Nad pernah mendirikan rumah tangga pada 18 Disember 2015. Mereka dikurniakan dua cahaya mata iaitu Fahad Ibrahim, 7, dan Budi Kalsom, 2 hasil perkahwinan itu.

Bagaimanapun, mereka disahkan bercerai pada September 2022, namun enggan berkongsi punca perpisahan.

Pada Januari lalu pula, Nad telah mengejutkan orang ramai apabila mengumumkan sudah bernikah dengan pelakon Ungku Ismail.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEEN HOT FM AKHIRI ZAMAN BUJANG 2 DISEMBER INI

Tahniah diucapkan buat penyampai radio Hot FM, Deen, 28, kerana bakal menamatkan zaman bujang bersama tunangnya , Siti Nur Warda Aminuddin, 26, hujung tahun ini iaitu pada 2 Disember.

Manakala bagi majlis resepsi pula akan diadakan pada 3 Disember 2016 bertempat di kediaman perempuan, Kedah.

"Majlis resepsi pula diadakan sehari selepas majlis pernikahan dilangsungkan," ujarnya dipetik sebagai berkata.

"Wang hantaran sebanyak RM8,000 dan pada masa yang sama tujuh dulang hantaran akan diberikan kepada pengantin perempuan berbalas lima dulang kepada saya," jelas Deen yang belum bersedia untuk mendedahkan jumlah mas kahwin.

Terdahulu Deen atau nama sebenarnya Nordin Haji Madian dan Siti telah melangsungkan majlis pertunangan mereka pada 12 Disember 2015.

Kami doakan agar semuanya berjalan lancar dan semoga berbahagia hingga ke jannah.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MASIH TAK SAMAN LAGI ORANG KETIGA - INI JAWAB PUTERI SARAH

Umum sedia maklum mengenai pergolakan rumah tangga pasangan Puteri Sarah Liyana dan Syamsul Yusof yang didakwa berpunca daripada orang ketiga. Puteri Sarah bagaimanapun sehingga kini masih tidak mengambil tindakan saman.

Enggan membuatkan netizen tertanya, Puteri Sarah tampil menjelaskan dia mempunyai alasan mengapa sehingga kini masih tidak mengambil tindakan undang-undang terhadap orang ketiga. Kata Puteri Sarah sebab utamanya adalah kerana kasihankan bapa kepada wanita berkenaan yang juga seorang pelakon.

"Agak kelakar sebenarnya. Pertama, bertahun tak bertindak nak saman sebab kasihankan bapa kamu (orang ketiga). Juga, saya tak nak besarkan hal ini. Kedua, yang inginkan perhatian orang itu adalah anda, bukan saya. Ketiga, tak baik maki hamun dah macam Amber Heard pula saya tengok dia ini," katanya.

Puteri Sarah mendedahkan perkara berkenaan di InstaStory selepas menerima satu paparan skrin DM (mesej peribadi) dari wanita yang didakwa menjadi keretakan rumah tangganya.

Klik untuk gambar besar

Dalam mesej wanita berkenaan bersama seorang netizen itu mempersoalkan mengapa Sarah masih tidak meneruskan tindakan undang-undang seperti yang pernah dilaporkan media sebelum ini.

"Kau pergi beritahu dia (Puteri Sarah) aku tak takut dengan dia. Suruh peguam dia cepat sikit buat kerja okey. Kami dah meluat nak layan drama saman dia. Dah bertahun-tahun dah dia sembang tapi tak buat juga. Kemaruk sangat nak perhatian," persoalnya.

Terdahulu, Sarah pernah mendedahkan tidak lagi tinggal sebumbung dengan Syamsul dan terbaharu dia membuat pendedahan orang ketiga. Untuk makluman, Puteri Sarah, 37, berkahwin dengan Syamsul pada 8 Mac 2014 dan dikurniakan dua cahaya mata iaitu Syaikhul Islam serta Sumayyah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BAZLI (UNIC) HIDAP KANSER LYMPHOMA

Siapa sangka sikecil yang comel ini sebenarnya menghidap kanser lymphoma yang sering membuat hatinya membengkak.

Begitulah nasib anak kepada anggota kumpulan nasyid UNIC, Bazli Hazwan, 33, iaitu Muhammad Syahid, 3, yang kini sedang dirawat di Hospital Kuala Lumpur (HKL).

Syahid yang menjalani rawatan kimoterapi dilihat agak lemah kesan daripada rawatan itu. Sebelum disahkan menghidap kanser, dia mengalami bengkak kecil di bahagian leher pada hujung 2016 lalu.

"Selain lemah, dia juga mual-mual dan doktor memaklumkan itu adalah normal untuk pesakit yang menjalani kimoterapi," ujar Bazli dipetik sebagai berkata.

"Ketika itu saya membawa Syahid ke lima klinik dan semua doktor di klinik itu mengesahkan ia adalah beguk dan mereka memberikannya ubat.

"Bagaimanapun, bengkak itu berlarutan dan saya membawanya pulang ke kampung di Alor Setar, Kedah dan menjalani rawatan selama lima hari di pusat perubatan di sana. Ketika itu doktor mengesahkan ada jangkitan kuman di bahagian yang bengkak itu," tambahnya.

Katanya lagi, dia akhirnya membawa Syahid kembali semula ke Kuala Lumpur dan menjalani rawatan di pusat perubatan di Damansara dan Hospital Sungai Buloh.

"Ketika di Hospital Sungai Buloh, muncul satu lagi bengkak di bahagian bawah ketiak Syahid dan dia kemudian dihantar ke HKL. Di HKL doktor mengesahkan anak saya menghidap kanser.

"Letih pesakit melawan penyakit dan letih penjaga menjaga pesakit. Saya perhati suasana katil-katil dan bilik-bilik lain. Rupanya ada yang lagi hebat diuji berbanding saya. Kini saya telah menjiwai apa makna Berat mata memandang berat lagi bahu memikul," jelasnya.

Untuk info, Syahid adalah anak hasil perkahwinan Bazli dengan isterinya, Asiah Abu Bakar, 27.

Sehubungan itu, pada anda yang sudi menghulurkan sumbangan bagi meringankan beban Bazli sekeluarga, anda boleh salurkan bantuan ke akaun Bank Islam, 12225020263355 atas nama Muhammad Syahid Bazli Hazwan.

Sumber: Harian Metro / Foto: Bazli IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ABBY ABADI LAHIRKAN BAYI LELAKI MELALUI PEMBEDAHAN

Meskipun mengalami darah tinggi dan terpaksa dimasukkan ke wad, namun akhirnya pada jam 10.43 pagi tadi, penyanyi dan pelakon Abby Abadi, selamat melahirkan bayi lelaki secara pembedahan di Hospital Sungai Buloh, Selangor.

"Alhamdulillah, Allah mempermudahkan segala-galanya. (Bayi lelaki) Selamat dilahirkan pada 10.43 pagi... Cinta saya @abby_abadi112 dalam keadaan stabil. BP (tekanan darah) pun sudah turun.

"Doakan yang terbaik untuk ‘baby’. Sekarang dia berada dalam NICU. Mohon doa sahabat semua untuk Abby dan ‘baby’ ya," ujar suaminya, Faizal Zakaria, sambil berkata buat masa ini kedua-duanya berada dalam keadaan stabil.

Bagaimanapun, anak mereka perlu ditempatkan di Unit Rawatan Rapi Neonatal (NICU) disebabkan lahir pramatang selepas Abby terpaksa bersalin walaupun kandungannya baru memasuki minggu ke-23.

Untuk info, sebelum ini Abby pernah mengalami keguguran ketika usia kandungannya berusia lima bulan, manakala pada 2016, bayi dikandungnya meninggal dalam perut gara-gara tekanan darah tinggi. - NST

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PANAS BARAN - SHARNAAZ BERUBAH DEMI SHILA AMZAH

Apa akan berlaku dalam rumah tangga sekiranya pasangan kita mempunyai sifat panas baran tak bertempat? Itu sekiranya sudah berumah tangga, tetapi jika masih belum mempunyai apa-apa ikatan tetapi sudah panas baran... bagaimana?

Menyedari sikap tersebut, akhirnya pelakon Sharnaaz Ahmad mula berazam mengawal sikap panas barannya. Semua itu dilakukannya demi kekasihnya, penyanyi Shila Amzah yang kurang gemar dengan tabiat buruk tersebut yang kemungkinan boleh merosakkan hubungan mereka.

Klik untuk imej besar...

"Memang saya seorang yang sangat panas baran dan mudah melenting. Pada mulanya Shila agak terkejut dengan tabiat buruk saya itu. Namun, dia terima saya seadanya.

"Apabila melihat Shila sanggup menahan tabiat buruk ini, saya berazam untuk berubah untuk diri, keluarga dan dia," katanya dipetik sebagai berkata kepada media semalam.

Sehubungan itu, Sharnaaz berharap agar perubahan itu juga dapat menjadikannya kepada seorang yang lebih matang menghadapi dugaan. Ini kerana sejak menjalinkan hubungan cinta dengan Shila, hubungan mereka berdua kerap diuji dengan pelbagai masalah.

"Walaupun terpaksa menempuh halangan iaitu kata-kata orang yang tidak senang dengan hubungan ini, kami masih lagi kuat untuk meneruskan percintaan ini.

"Berita-berita negatif yang dipaparkan di akhbar mengenai perhubungan ini juga sudah membuatkan kami lali dan tidak kisah dengan apa yang orang ingin katakan," ujarnya yang baru selesai berlakon telefilem Bila Kerbau Berkubang, terbitan Astro dan seterusnya akan membintangi pula filem Darah Panas, terbitan White Merpati Sdn Bhd.


JULIANA EVANS BERCUTI LEPAS 'RINDU'

Akhirnya 'rindu' pelakon Juliana Evans pada bidang lakonan dan mungkin juga 'si dia' yang berhidung mancung terubat jua.

Juliana akan bercuti sehingga selepas Aidilfitri setelah melanjutkan pelajaran ke peringkat Ijazah Sarjana Muda dalam bidang Perfileman, Video dan Media di Universiti Western Michigan, Amerika Syarikat.

Difahamkan, sepanjang percutian tersebut, ia akan diisi pelbagai aktiviti antaranya ialah promosi filem Mael Lambong serta menjalani penggambaran filem terbaru Dampak. Dalam hal ini, pastinya insan yang paling gembira ialah Zizan Raja Lawak kerana dapat 'bersama' kembali dengan buah hatinya mempromosikan Mael Lambong.

Seterusnya, Juliana ketika ditanya mengenai kehidupan di Amerika berkata, kehidupan baru di AS banyak mengajarnya cara menguruskan diri dengan lebih teratur secara sendirian. Meskipun pada minggu pertama ibu dan adiknya ada bersama untuk menguruskan hal-hal universiti dan tempat tinggal, namun selepas itu dia terpaksa belajar berdikari.

Tambah pelakon kacukan Melayu Inggeris itu, dia bercadang berpindah ke San Francisco untuk mendapatkan kerja selepas tamat pengajian nanti. Bagaimanapun, beliau mengakui bahawa bukan mudah untuk seseorang itu menyertai bidang lakonan di Amerika atau Hollywood khususnya kerana terlalu banyak halangan yang harus dilalui.


PENGACARA & PELAKON ENJOY DI THAILAND..

Alangkah romantiknya mereka ketika menyambut ulang tahun kedua perkahwinan di sebuah pulau di Thailand...Klik untuk gambar besar..!! (\__/)(='.'=)(")_(")myartis 2008


SPEKULASI DAH TAK PAKAI GELANG EMAS - INI JAWAB MK K-CLIQUE

"Tentang hal itu (tidak mahu memakai gelang emas), doa saja yang baik baik. Yang baik kita jadikan teladan dan buruk pula sebagai sempadan. Saya tak boleh nak kata ya atau tidak, takut memakan diri. Biarlah ia terjadi tanpa perlu dipukul canang.

"Cuma seiring usaha memperbaiki diri, saya cuba jadi lebih baik daripada sebelum ini. Karakter saya dalam dunia hiburan masih sama seperti dulu. Pastinya setiap sudut kecaman dan kritikan itu saya akan nilai. Yang mana perlu dielak, saya akan cuba mengelaknya termasuk dalam soal imej diri. Saya tak pernah sempurna.

"Di luar konteks kerja seni hiburan, saya tetap manusia biasa yang mahu mencari keseimbangan hidup," itulah jawab anggota kumpulan K-Clique, MK atau nama sebenarnya, Muhammad Hairi Amin, sama ada dia sudah berubah iaitu tidak memakai gelang emas setelah memikul mandat sebagai duta PTTI selain pernah menyertai kelas agama bersama kumpulan tabligh di Jerantut, Pahang bulan lalu.

Klik untuk gambar besar

Tidak dinafikan, pada awal perlantikan MK sebagai duta pusat akademik dan tuisyen PTTI Group Sdn Bhd, ada yang menyambut baik dan sebaliknya. Ini kerana, sesetengahnya beranggapan, bintang berusia 25 tahun itu tidak layak selain kurang sesuai dengan imej yang dipaparkan seperti memakai gelang emas.

Mengenai apa sahaja kisahnya yang menjadi ruang atau modal kecaman warganet, MK mengakui sudah mulai biasa dengan situasi terbabit. Pada masa sama, dia juga akur dan sedar bukan senang untuk memuaskan hati semua orang.

"Saya anggap rezeki dalam hal apa dikongsi di media sosial tular dan mendapat perhatian. Dikecam itu biasalah. Macam jadi duta PTTI pun saya dipertikai kerana dianggap tak layak. Mereka hukum saya tanpa tahu latar belakang akademik saya. Sampai ada anggap saya tak sesuai dek imej yang dipaparkan ketika menjadi artis.

"Apa lebih utama peranan itu buat saya jadi lebih bertanggungjawab. Saya sendiri dapat membentuk diri ini untuk menjadi lebih baik dan berdisiplin. Tapi rezeki tak pernah salah alamat. Amanah ini akan dipikul sebaik mungkin. Dalam hidup ini, saya percaya kita tak boleh nak senangkan atau memuaskan hati semua pihak. Ada yang suka dan sebaliknya.

"Yang menyukai kita pun belum pasti keikhlasannya. Tapi apa jadi hidup harus diteruskan. Macam saya katakan, mungkin imej atau cara saya pantas dihakimi. Iyalah saya tahu ada yang anggap saya menyerlahkan sisi 'bad boy'. Dan sekaligus dilihat bertentangan dengan visi PTTI yang menekankan hal akademik," katanya yang mengikat setahun kontrak bersama PTTI.

Penyanyi yang turut membuat penampilan istimewa dalam lagu 'Peluang Kedua' dendangan Nabila Razali ini berkata, dia pada awalnya sedikit ralat dan sedih apabila ada yang mengecam serta mempertikai pelantikan berkenaan. Dalam pada itu, ditanya mengenai latar belakang akademiknya pula, MK sebenarnya mendapat keputusan cemerlang SPM yang didudukinya pada tahun 2013.

"Saya sendiri rasa ada calon lain yang lebih layak berbanding diri ini. Masa nak menerima lamaran PTTI ini pun saya ambil masa untuk menyatakan persetujuan. Saya percaya PTTI ada sebab dan alasan tersendiri memilih diri ini. Saya percaya dengan adunan pencapaian akademik dan sedikit pengaruh saya, matlamat mereka untuk mendekatkan diri dengan generasi baru iaitu pelajar SPM boleh dicapai.

"Saya mendapat 5A 3B dalam SPM. Saya pernah menuntut dalam pengajian diploma bidang perniagaan di UiTM, Kota Kinabalu, Sabah dari tahun 2012 hingga 2015. Secara peribadi, saya anggap keputusan dan tahap pendidikan itu paling baik saya pernah capai. Saya percaya ada yang lebih bagus dan cemerlang. Ketika itu memang bersemangat membuktikan kepada keluarga yang saya boleh buat. Alhamdulilah ia menjadi kenangan manis untuk saya kenang," ujarnya.

www.myartis.com / Sumber & foto: Media Hiburan & Instagram MK K-Clique

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA MINTA MAAF, SELALU DOA DIA DIJAUHI..." - IBU ISMAIL IZZANI

"Dia ada menghubungi saya untuk meminta maaf, tetapi saya tidak bercakap banyak. Rasanya lebih baik kami bertemu dan bersemuka untuk mendapatkan penjelasan lanjut.

"Ketika isu foto itu hangat diperkatakan, saya berada di Jakarta, Indonesia dan hanya pulang ke tanah air semalam," kata ibu penyanyi Ismail Izzani, Datin Suliza Salam.

Suliza yang juga penyanyi popular era 1980-an itu memberitahu beliau sentiasa berdoa anak bongsunya dijauhi perkara negatif yang boleh merosakkan nama baik dan mengambil pengajaran daripada kontroversi dilalui.

Penyanyi yang popular dengan lagu 'Luar Biasa' itu sekali lagi terpalit dengan kontroversi apabila gambar mesranya bersama pelakon, Zarina Ann Joulie dipercayai di sebuah pusat hiburan, tersebar baru-baru ini.

Klik untuk gambar besar

Difahamkan, foto itu dimuat naik pelakon kontroversi, Fathia Latiff di laman Instagram, beberapa hari lalu namun dipadamkan tidak lama selepas itu.

Menurut Suliza, anak lelaki bongsunya itu kerap menghubunginya untuk berkongsi apa sahaja masalah dan dia enggan menyalahkan sesiapa dalam isu itu.

"Biarlah kita bersangka baik dengan semua orang. Bagi saya, Ismail anak yang baik dan mudah berkawan dengan sesiapa sahaja.

"Bukan mudah apabila menjadi artis yang dikenali ramai kerana saya pernah melaluinya. Banyak perkara yang perlu dikorbankan. Saya selalu berdoa memohon dia dijauhi perkara negatif dan selalu ingat Allah," ujarnya.

Sementara itu, usaha mendapatkan Ismail gagal, namun difahamkan penyanyi itu berada di Kemaman, Terengganu menjayakan sebuah acara di sana.

Pengurusan Ismail, World Peace Entertainment bagaimanapun, memaklumkan penyanyi yang bakal muncul dengan lagu Bidadari itu sudah membuat permohonan maaf dan kesal atas apa yang berlaku.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NURUL WAHAB PILIH ERIC DANIEL SEBAGAI SUAMI

"Saya tidak meletakkan bangsa atau warna kulit dalam memilih seorang lelaki sebagai calon suami tetapi memandang kepada ketulusan dan ciri-ciri yang saya cari," demikian kata Nurul Wahab apabila ditanya tentang bakal suaminya oleh pihak media.

Menurut Nurul lagi, meskipun bakal suaminya, Eric Daniel Depp, 47, berwarganegara Perancis, tetapi dia juga seorang yang faham mengenai budaya, agama Islam dan sentiasa menghormati budaya Malaysia. Oleh itu, ia langsung tidak pernah menjadi masalah kepada diri Nurul setakat ini.

Nurul dan Eric - klik untuk imej besar...

Menjawab soalan lain, katanya dia tidak perlu risau mengenai budaya atau tanggungjawab bakal suaminya itu kerana sifat-sifat yang diinginkan daripada seorang lelaki ada pada lelaki Eric.

Malah pengalaman Eric selama 10 tahun tinggal di Asia telah banyak mengajarnya mengenai budaya dan cara kehidupan masyarakat di sini.

"Aspek budaya atau tanggungjawab tidak menjadi isu kerana apa yang penting saya perlu memainkan peranan dalam aspek kerohaniannya sebagai mualaf.

"Tanggungjawab saya sebenarnya yang lebih besar dalam memastikan bakal suami faham mengenai agama Islam dengan lebih baik," ujarnya dipetik sebagai berkata.

Difahamkan, Eric telahpun memeluk Islam sejak 13 Februari lalu. Melihat ketulusan Eric itu, akhirnya Nurul telah mengambil keputusan untuk berkahwin dengannya selepas sekian lama hidup sendirian.

"Saya telah mengenalinya pada September 2010 dan kami mula serius pada Januari 2011. Sepanjang dua tahun pengenalan kami dia seorang lelaki yang baik dan memahami diri saya dan sentiasa senang bersama dengannya," ujar Nurul.

Bagaimanapun, bila ditanya mengenai penolakan cintanya terhadap beberapa lelaki sebelum ini, katanya cukuplah dulu kerana kisah itu kini tinggal sejarah semata. Alasan Nurul, dia sudah banyak belajar daripada pengalaman lalu.

Untuk info, Nurul dan Eric bakal bernikah pada 6 Jun 2012 di Duchess Palace, Kuala Lumpur jam 11 pagi. Dijangka dalam majlis tersebut, seramai 200 tetamu bakal hadir memeriahkan perkahwinan itu yang dibuat secara sederhana.

Tambahnya, enam individu telah sudi untuk menaja perkahwinannya nanti iaitu Rizman Ruzaini, Bong Zainal, Jakel, Zaha Weeding Planner, Deqsha dan Duchess Place.

Namun begitu, Nurul tidak akan mengadakan sebarang majlis resepsi sebaliknya keluarga pihak lelaki akan meraikan perkahwinan mereka dalam sebuah majlis di Bali, Indonesia pada 14 Jun depan.


"SAYA ADA SEBAB RAHSIAKAN IDENTITI SUAMI" - RAJA FARAH

Sebelum ini, Raja Farah atau nama sebenarnya Raja Farah Raja Aziz, 27, merahsiakan wajah dan identiti suaminya itu ketika majlis pertunangan mereka pada 9 Ogos lalu dan akan didedahkan pada hari pernikahan mereka.

Farah menjelaskan tujuannya membuat demikian adalah kerana mahu majlis perkahwinan yang dirancang berjalan lancar.

Menurut Farah, tindakan itu juga bagi mengelak sebarang perkara tidak diingini timbul yang boleh menjejaskan majlis tersebut.

Klik gambar untuk size besar

"Tiada alasan lain saya merahsiakan identiti dia ketika majlis pertunangan dahulu, saya hanya mahu rancangan perkahwinan kami berjalan lancar sahaja.

"Saya tidak mahu berlaku perkara tidak diingini dan lagi pula kami belum berkahwin, tidak elok untuk dihebohkan," ujar Farah dipetik sebagai berkata.

Semalam Farah telah selamat bergelar isteri buat kali kedua dengan seorang ahli perniagaan, Iskandar Ismail, 33 dengan sekali lafaz kira-kira pukul 11.51 pagi.

Sementara itu, Farah yakin dengan keputusannya untuk membina rumah tangga buat kali kedua ini, biarpun baharu dua bulan mengenali jejaka tersbut.

Katanya, dia menerima cinta Iskandar selepas melihat kesungguhan pemuda itu untuk mengenalinya dengan lebih rapat.

"Kami bertemu dua hari sebelum Ramadan lalu di sebuah restoran Arab, ketika itu dia ternampak saya dan ketika itu saya bersama kawan saya dan dia juga bersama temannya.

"Dari situ dia berusaha untuk mengenali saya dengan lebih dekat dan ia sangat membuatkan pintu hati saya terbuka untuk bercinta sekali lagi," jelasnya.

Tambah Farah, Iskandar juga lelaki yang penyayang, bertanggungjawab dan sentiasa membuatkan dirinya berada dalam keadaan selamat.

Sementara itu, Iskandar berkata, pada awalnya tidak menjangka akan diterima oleh wanita tersebut yang dianggap mempunyai nama besar dalam industri hiburan.

Bagaimanapun, setelah mendapat nasihat daripada rakan-rakan dan ahli keluarga terdekat, dia meneruskan usaha untuk mendekati Farah.

"Kali pertama saya nampak dia di restoran Arab dan saya lihat dia senyum kepada saya. Sejak itu saya nekad untuk mencari tahu tentang dirinya.

"Pada mulanya memang saya kurang yakin kerana kawan-kawan beritahu bahawa dia seorang artis ternama dan saya hanya orang biasa sahaja. Tetapi selepas saya berhubung dengannya menerusi WhatsApp barulah saya tahu dia seorang yang merendah diri," kata Iskandar.

Iskandar berkata, dia juga menonton kesemua filem yang pernah dilakonkan Farah sebelum ini menerusi YouTube bagi mengenalinya.

Dalam pada itu, ditanya tentang perancangan rumah tangga, Iskandar berkata, dia menyerahkan perkara tersebut kepada ketentuan Allah.

"Kami tidak rancang tentang anak lagi, kalau boleh memang mahu cepat dapat anak, namun itu semua ketentuan Allah," tambahnya.

Sementara itu, majlis resepsi akan diadakan pada 13 September ini di Hotel De Palma, Ampang.

Raja Farah sebelum ini pernah berkahwin dengan  Megat Bashirun Qhuyum Zakaria pada 12 November 2010 dan bercerai pada 25 Mei lalu.

Perkahwinan tersebut tidak dikurniakan cahaya mata.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU NAFKAH - RITA RUDAINI SAMAN AIDIL ZAFUAN

Pemain bola sepak kebangsaan, Aidil Zafuan Abd. Radzak telah di saman kerana didakwa gagal menunaikan tanggungjawabnya memberi nafkah semasa kepada isterinya, Rita Rudaini Mokhtar dan dua anaknya.

Difahamkan, surat saman tersebut telah dihantar ke alamat rumah Aidil di Seremban, Negeri Sembilan. Bagaimanapun, hingga berita ini ditulis, tiada sebarang maklum balas yang diberikan oleh pihak Aidil.

"Sebenarnya kami telah memfailkan saman sejak dua bulan lepas tetapi pihak kami tidak mendapat sebarang maklum balas daripada Aidil. Justeru kami memohon penyampaian notis saman secara tampalan daripada pihak mahkamah.

"Ia merupakan saman gantian dimana pihak kami akan menampal notis saman di rumah Aidil di Seremban, tempat kerja Aidil iaitu di Persatuan Bolasepak Malaysia (FAM) dan Angkatan tentera Malaysia (ATM)," kata Peguam syarie Rita (plaintif), Datuk Mohd. Zaidi Mohd. Zain.

Beliau berkata demikian selepas sebutan di Mahkamah Rendah Syariah Petaling Jaya, Selangor, hari ini (Isnin) tanpa kehadiran anak guamnya, Rita.

Sehubungan itu, Hakim syarie, Abdl Halim Abu Samah menetapkan 13 Disember depan sebagai tarikh sebutan semula kes berkenaan atas permohonan yang dibuat oleh pihak plaintif.

Terdahulu, Aidil, yang dihubungi media berkata, sehingga kini beliau tidak mendapat sebarang surat saman daripada isterinya sebagaimana yang diwar-warkan.

"Walau sesibuk mana sekalipun, saya tidak akan mengabaikan hal-hal berkaitan mahkamah dan jujur saya katakan, saya atau pihak keluarga tidak mendapat sebarang surat saman daripada Rita.

"Kalau ada, sudah semestinya saya akan memberi surat balas atau membawa perkara ini merujuk kepada peguam saya," ujarnya.

Untuk info, Rita, 35 dan Aidil, 25, bernikah di Songkhla, Thailand pada 28 Februari 2008 tanpa pengetahuan keluarga pihak lelaki menyebabkan perkahwinan tersebut menimbulkan masalah yang berpanjangan.

Hasil perkahwinan itu mereka dikurniakan dua orang anak iaitu Airit Rayyan Rizqin, 4, dan Airit Qaqa Arjuna yang kini berusia kira-kira setahun.

Pada Januari lalu Aidil bertindak keluar dari rumah mereka di Damansara, Selangor ketika Rita bersama anak-anak pulang ke kampung halamannya di Perlis.

Malah baru-baru ini kes permohonan Aidil yang menuntut Rita agar kembali taat (nusyuz) ditolak oleh mahkamah rendah syariah yang sama. Sehubungan itu, Aidil telah diperintahkan untuk membayar segala kos mahkamah selepas permohonan Rita untuk membatalkan permohonan tersebut diterima.


SHILA AMZAH TETAP DIKECAM MESKIPUN SUDAH MOHON MAAF: "KITA BUKAN 'PUNCHING BAG' UNTUK ANDA MAKI SESUKA HATI"

"Doing my very best to stay sane with all of these craziness on social media ❤. Look, take your time and reflect. Sha tau semua stress dengan kehidupan masing2, but kita semua bukan your punching bag utk korg nak maki sesuka hati🫠.

"Sabarlah kalian semua ini semua adalah panacaroba dunia.. Semoga hari-hari kalian akan lebih baik di masa hadapan, Sha doakan.🤲🏼," itulah tulis penyanyi Shila Amzah menerusi hantaran di laman Instagram miliknya.

Insiden membuang gula-gula getah daripada mulut ketika sedang membuat persembahan pentas baru-baru ini menyebabkan Shila dikecam teruk oleh netizen. Ramai beranggapan perbuatan itu kurang sopan apatah lagi dilakukan menerusi program siaran langsung.

Klik untuk gambar besar

Meskipun sudah meminta maaf dan menjelaskan tindakannya itu tetapi nampaknya masih ada netizen mengecam Shila di media sosial. Tampil mempertahankan diri, Shila atau nama sebenarnya Nurshahila Amir Amzah berkata, dia sudah membuat sehabis baik untuk bersikap wajar meskipun tetap dikecam netizen.

Kata Shila, dirinya bukan 'punching bag' untuk dijadikan tempat maki hamun sesuka hati. Dalam pada itu, rata-rata pengikut penyanyi lagu 'Khilaf Asmara' itu memintanya bersabar dan mengabaikan kata-kata negatif segelintir netizen terhadapnya.

"Abaikan perkara negatif, kami sentiasa bersama Shila." - "Setiap daripada kita mempunyai masalah kehidupan tersendiri, Allah menguji kita dengan cara berbeza." - "Kita kena sabar dan cuba buat terbaik, Insya Allah akan peroleh kejayaan," kata beberapa peminat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANGKITAN SALURAN KENCING - ANAK SHARNAAZ & NABILA SELAMAT DIBEDAH

Menerusi perkongsian di laman Instagram, pelakon Sharnaaz Ahmad telah meluahkan perasaan syukur dan berterima kasih kepada semua yang mendoakan kesihatan anak lelakinya, Jebat Jayden Ahmad yang berusia lapan bulan itu yang telah selamat menjalani pembedahan semalam selepas mengalami jangkitan saluran kencing (UTI).

"Alhamdulillah syukur pada Allah SWT.. Jebat dah selamat keluar OT.. kepada semua yg mendoakan terima kasih semoga Allah balas dgn beribu kebaikan dan pahala buat anda semua.. Alhamdulillah semua lancar. Dan terima kasih buat Doctor Shariz yg mengetuai pembedahan ni, hebat orangnya.. Jebat akan kembali sihat dgn Izin Allah.. amin," kata Sharnaaz.

Dalam masa sama, isteri kepada Sharnaaz iaitu Noor Nabila juga turut berkongsi perkara tersebut serta memuatnaik keadaan terkini anaknya itu menerusi laman Instagran miliknya: "Yaa Allah kurniakn kelancaran & kesembuhan utk anakku, dan juga syifa' dan afiah yg kekal dan yg tidak memudaratkan.

Klik untuk gambar besar

Isnin lalu, pelakon filem 'Sindiket' itu memaklumkan, anaknya itu mengalami masalah jangkitan pada saluran kencing sejak beberapa bulan lalu dan perlu menjalani pembedahan. Sharnaaz berkata, dia sebelum ini tidak menghebahkan perkara itu kerana akur, ramai lagi anak kecil lain yang mengalami masalah kesihatan yang lebih serius.

"Semestinya saya sedih melihat keadaannya yang lemah. Cuma, saya tidak berkongsi kepada umum kerana percaya, ada kanak-kanak lain yang berdepan dengan penyakit yang lebih serius dan memerlukan perhatian," ujarnya yang berkahwin dengan kakak kepada pelakon, pengacara dan usahawan, Noor Neelofa dan dikurniakan anak sulung lelaki dilahirkan pada 30 Ogos tahun.

www.myartis.com / Sumber & foto: Berita Harian, Astro Gempak, Instagram Sharnaaz Ahmad & Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL FATIHAH - BAPA FAZLEY YAACOB KEMBALI KE RAHMATULLAH

"Dengan duka cita dan rendah hatinya, saya ingin memaklumkan bahawa ayahanda saya yang dikasihi Datuk Hj Yaakob Hj Mohammad telah kembali ke Rahmatullah pagi tadi.

"Terima kasih buat semua ahli keluarga jauh dan dekat, rakan taulan lama dan baharu, serta mereka yang pernah dan masih mengenali arwah ayahanda saya selama ini.

"Mohon maaf jika ada salah dan silap beliau, sekiranya ada terkasar bahasa dan perbuatan selama tempoh anda pernah bersama beliau, mohon dihalalkan makan minum beliau juga. Sama-samalah kita mendoakan kesejahteraan roh beliau. Al Fatihah.

"Kasih seorang ayah dibawa kemati. "Bapak.. terima kasih kerana sentiasa menjadi penyokong paling tegar, pengkritik paling jujur, insan paling penyayang, peminat paling setia, sahabat paling memahami, and hero terhebat dengan pelbagai superpower!"

"Paji terlalu sayangkan bapak, namun Allah lebih menyayangi bapak. Paji berjanji, akan sentiasa menjaga bidadari bapak, Ibu tercinta. Paji akan sentiasa menjaga adik-adik dengan penuh kasih sayang. Paji akan sentiasa berusaha..

"Agar bertemu kita di Jannah dengan Izin Allah. Terima kasih Bapak untuk segala-galanya! Doa paji agar Bapak tenang di sana," demikian kata Dato' Fazley Yaacob mengenai bapanya, Datuk Yaakob Mohammad, yang telah kembali ke rahmatullah awal pagi tadi.

Takziah kami ucapkan buat Fazley dan keluarga. Semoga tabah mengharungi ujian ini dan semoga roh Allahyarham dicucuri rahmat.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


PENGIKUT INSTAGRAM SUFIAN SUHAIMI CATAT 1 JUTA

Menerusi laman Instagram, penyanyi Sufian Suhaimi baru-baru ini telah berkongsi berita gembira dengan memuatnaik sekeping foto dirinya bersama sekuntum bunga ros sebagai tanda penghargaan kepada pengikut yang selama ini memberi sokongan kepadanya.

Ini kerana laman Instagram milik pelantun lagu 'Di Matamu' itu mencatat rekod baharu apabila pengikutnya kini sudah mencecah seramai 1 juta: "1M followers appreciation post (Posting penghargaan 1 juta pengikut)".

Penyanyi berusia 32 tahun ini turut berharap agar platform media sosial itu dapat menjadi pengikat silaturahim antara dirinya dan peminat dengan lebih baik.

"Selamat datang kepada pengikut baharu. Semoga kita dapat merapatkan ukhuwah dan sentiasa menggunakan perkataan yang baik-baik di ruangan komen," katanya.

Peningkatan jumlah pengikut Sufian dipercayai ekoran kemenangannya merangkul Persembahan Terbaik menerusi lagu 'Di Matamu' pada Anugerah Juara Lagu 33 yang berlangsung 3 Februari lalu.

Klik untuk gambar besar

Bahkan, video rakaman persembahannya pada malam itu juga mencatatkan lebih 5.3 juta tontonan dalam tempoh lima hari sahaja selepas dimuat naik di YouTube.

Sekali gus, rekod itu mengalahkan rekod lagu 'Haram' nyanyian Hael Husaini dan Dayang Nurfaizah yang merupakan juara pada malam itu apabila hanya sekadar mencatatkan 1.3 juta tontonan di YouTube.

Persembahan Sufian pada malam itu mencetuskan kontroversi apabila konsep dia dikatakan mengetengahkan rekaan pelamin mirip bekas tunangnya, pelakon Elfira Loy.

Bagaimanapun, Sufian menafikan penceritaan yang disampaikan menerusi persembahannya pada malam itu mempunyai kaitan dengan kisah bekas tunangnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI DIKECAM JUAL MASK RM25 SATU, KANTOI EKSPERIMEN TEMBUS AIR

Nampaknya usahawan kosmetik terkenal, Dato Aliff Syukri tidak pernah reda dengan cetusan kontroversi walaupun ketika negara dilanda wabak Covid-19 dan dalam keadaan Perintah Kawalan Pergerakan (PKP). Nama beliau kembali diperkatakan dan dikecam selepas membuat live semalam.

Bukan perkara baru apabila Aliff Syukri melakukan live atau memuatnaik apa sahaja 'content' untuk media sosialnya, namun semalam lebih kecoh apabila beliau mempromosikan produk barunya, topeng muka yang dikatakan 'menipu' oleh netizen.

Topeng muka berwarna hitam dengan corak bunga itu dikatakan hasil keluaran syarikatnya dan dijual pada harga RM25 sekeping – satu tangga harga yang melampau mahalnya bagi kebanyakan netizen! Beberapa komen yang dinaikkan netizen mengecam tindakan usahawan itu yang dikatakan mengambil kesempatan pada saat-saat kritikal sekarang ini.

Klik untuk gambar besar

Ada yang tidak berpuasa hati dengan mempersoalkan kualiti topeng muka itu sama ada mencapai piawaian seperti topeng muka yang disarankan Kementerian Kesihatan Malaysia? Tidak mahu kalah dengan kritikan netizen di live beliau itu, Aliff Syukri bertindak melakukan eksperimen ke atas topeng muka tersebut dengan meletakkan air ke atasnya.

Tujuannya untuk melihat sama ada topeng itu kalis air atau tidak. Dan, nampaknya eksperimennya itu menjadi bahan kepada dirinya semula apabila terdapat titisan air daripada bawah kain tersebut. Perkara itu menjadi tembakan bertalu-talu para netizen yang mempersoalkan kualiti topeng muka berharga RM25 itu.

Tidak berhenti di situ, geram dengan kecaman demi kecaman netizen, Aliff Syukri tidak diam atau menamatkan live tersebut. Sebaliknya, melakukan pula eksperiman yang sama ke atas topeng muka standard yang selalu digunakan kebanyakan orang. Sekali lagi, Aliff Syukri terdiam apabila ternyata topeng muka itu tidak bocor.

Ternyata, strategi promosinya kali ini mencetus kontroversi lagi. Apa pun cara dan gaya beliau, pengguna ada pilihan sendiri untuk membeli atau tidak. Tiada sesiapa memaksa. Maka, gunakanlah akal yang bijak untuk membuat keputusan.

Seperti yang kita ketahui, beliau seorang ahli perniagaan, maka sudah menjadi tanggungjawab beliau untuk memastikan produknya itu laris dan diburu pengguna. Apa pun, kita berharap Aliff Syukri kekal tabah seperti selalunya. Dan, lebih berhati-hati dalam mengenengahkan produk yang mahu dijual.

Seorang peniaga yang baik itu harus ada rasa kebertanggungjawaban terhadap masyarakat dan tidak sesekali menjual sesuatu produk yang boleh 'merugikan' atau menganiaya pengguna. Apa pun, kekal di rumah, kekal positif dan kita mesti menang melawan wabak Covid-19.

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUARGA ERMA DOMINASI KATEGORI DRAMA ASK 2013

Seperti dijangka, Drama Mawar Putih Tanda Perpisahan terbitan Suhan Movies & Trading Sdn Bhd muncul sebagai Drama Terbaik Anugerah Skrin 2013 (ASK 2013). Drama tersebut telah dilakonkan oleh Rosyam Nor, Nad Zainal dan Ruminah Sidek. Ia adalah hasil arahan Bade Azmi.

Dengan kemenangan itu, Mawar Putih Tanda Perpisahan yang turut memenangi dua lagi anugerah iaitu Videografi Terbaik dan Lakon TV Terbaik, berjaya menewaskan beberapa drama lain seperti Aku Bukan Malaikat, Di Bawah Langit Mu, Neraka Abah dan Fatihah Untuk Abah.

Sementara untuk Pengarah Terbaik pula, ia dimenangi oleh Erma Fatima yang menewaskan suaminya menerusi drama berjudul Aku Bukan Malaikat.

Dalam pada itu, Datin Umie Aida pula dinobatkan sebagai Pelakon Wanita Terbaik dan aktor Wan Hanafi Su (Hari-Hari Terakhir Seorang Seniman) pula memenangi Pelakon Lelaki Terbaik.

Untuk info, ASK 2013 telah menganugerahkan pelakon drama Kawan, Shasha Al Khred sebagai penerima Anugerah Artis Harapan Pantene.

Bagi kategori Filem Terbaik, ia berpihak kepada karya terbitan Grand Brilliance berjudul KIL arahan Nik Amir Mustapha yang turut dinobatkan sebagai Pengarah Terbaik Filem dan anugerah Lakon Layar Terbaik Filem.

Pelakon Wanita Terbaik Filem pula jatuh kepada Cristina dalam KIL manakala Shaheizy Sam merangkul trofi Pelakon Lelaki Terbaik Filem menerusi filem SAM.

ASK 2013 telah disiarkan secara langsung oleh TV3 dari Stadium Melawati, Shah Alam, Selangor  semalam (Jumaat).

Berikut adalah senarai pemenang Anugerah Skrin 2013.

KATOGERI DRAMA

1. DRAMA TERBAIK
Mawar Putih Tanda Perpisahan – Suhan Movies & Trading Sdn Bhd

2. PELAKON LELAKI TERBAIK DRAMA
Wan Hanafi Su – Har-Hari Terakhir Seorang Seniman

3. PELAKON WANITA TERBAIK DRAMA
Datin Umie Aida - Aku Bukan Malaikat

4. PELAKON PEMBANTU LELAKI TERBAIK DRAMA
Hasnol Rahmat – Tunggu Sekejap

5. PELAKON PEMBATU WANITA TERBAIK DRAMA
Izreen Azminda – Perempuan Itu Ibuku

6. PENGARAH DRAMA TERBAIK
Erma Fatima - Aku Bukan Malaikat

7. ARTIS HARAPAN PANTENE
Shasha Al Khred - Kawan

8. DRAMA RANTAIAN TERBAIK
Surat Dari Langit Biru – Rashbir Media Sdn Bhd

9. DRAMA KOMEDI TERBAIK
Mentua VS Menantu – Primeworks Studios

KATEGORI FILEM

10. FILEM TERBAIK
KIL – Grand Brilliance

11. PENGARAH TERBAIK FILEM
Nik Amir Mustapha - KIL

12. PELAKON WANITA TERBAIK
Cristina Suzanne - KIL

13. PELAKON LELAKI TERBAIK FILEM
Shaheizy Sam - SAM

14. PELAKON PEMBANTU WANITA TERBAIK FILEM
Miera Liyana – Pecah

15. PELAKON PEMBANTU LELAKI TERBAIK FILEM
Khir Rahma – Rock OO

KATEGORI PENERBITAN DALAMAN

16. RANCANGAN DOKUMENTARI/MAJALAH TERBAIK

Salam Muslim (ASTRO OASIS)

17. RANCANGAN BUAL BICARA TERBAIK

Bella (Ntv7)

18. RANCANGAN HIBURAN TERBAIK

Anugerah Bintang Popular Berita Harian 2012 (TV3)

19. RANCANGAN MUZIKAL TERBAIK

Anugerah Juara Lagu 27 (TV3)

20. RANCANGAN REALITI TERBAIK

Maharaja Lawak Mega (Astro Warna)

21. LAPORAN KHAS / BERITA TERBAIK

Kanta K-Pop (Buletin Utama, TV3)


DEMI TAMPUNG KOS RAWATAN IBU - ACHEY DAH JUAL LIMA MOTOSIKAL

"Saya dah jual tapi tak kongsi di Instagram kerana itu jenis motorcross dan hanya jual kepada kenalan yang berminat dengan sukan permotoran itu... dah lima buah saya jual, motor keenam masih dalam perbincangan, kata pelawak dan pelakon Achey yang memaklumkan dia sudah menjual lima buah motosikal dan kemungkinan akan menjual lebih banyak koleksi lagi selepas ini demi menampung kos rawatan ibunya.

Dalam pada itu, Achey berkata ada mereka diluar sana bertanyakan motosikal jenis EX5 dan beberapa motosikal lain namun, Achey berkata EX5 adalah kepunyaan isterinya.

"Ada yang bertanya motor EX5, Y15 dan RXZ... EX5 setakat ini saya tak boleh nak cakap sebab motor orang rumah (isteri) saya. Mungkin selepas ini saya akan jual sebuah motor klasik.

"Saya ada satu lagi motor klasik Yamaha RX100 tapi motor itu saya tak jual sebab pemberian arwah abah. Motor itu memang saya simpan," jelasnya lagi.

Sebelum ini, pelakon dan pelawak Achey memaklumkan ibunya disahkan mengalami masalah saluran pankreas dan hempedu tersumbat hingga perlu menjalani rawatan lanjut. Achey berkata dia sanggup sanggup bergolok bergadai dan menjual motosikal miliknya bagi menampung kos pembedahan atau rawatan susulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - INTAN SARAFINA & KELUARGA

Sudah lama kita tidak mendengar khabar mengenai artis manja Intan Sarafina. Sejak berumahtangga, nampaknya Intan kini amat bahagia bersama suami dan anak-anak.

Mereka sekeluarga khabarnya gemar mengembara ke luar negara contohnya seperti London, Barca, Spain, China dan banyak lagi tempat menarik untuk dikunjungi. Inilah yang dikatakan orang, tuah ayam nampak di kaki, tuah manusia tak siapa yang tahu. Tak gitu?

Klik untuk imej besar...


4 GAMBAR - NAMA PUTERI LISA SURIHANI & YUSRY KRU

Menerusi Instagram pasangan Lisa Surihani dan Yusry KRU, mereka berdua telah mengumumkan nama puteri sulung mereka.

Lisa dan Yusry telah sepakat menamakan puteri mereka dengan nama Yahaira Leanne yang membawa maksud 'wahai sebaik-baik kelembutan'.

Difahamkan, sehingga kini hanya dua keping gambar anak comel mereka dibenarkan keluar di laman sosial.

Klik gambar untuk size besar

"Salam semua, Alhamdulillah selesai sudah upacara tahneek bagi anakanda perempuan sulung kami yang diberi nama Yahaira Leanne Yusry. Yahaira Leanne membawa maksud wahai sebaik baik kelembutan.

"Ribuan terima kasih diucapkan kepada Ustaz Zuhairee dan Ustaz Amru bersama isteri kerana sudi menjalankan upacara ini bersama kami sekeluarga," ujar pasangan ini.

Sekali lagi diucapkan tahniah kepada Lisa dan Yusry atas kelahiran puteri mereka. Semoga Yahaira Leanne membesar dengan sihat sejahtera serta menjadi anak yang berjasa kepada kedua ibu bapanya apabila dewasa kelak. Sama-sama kita doakan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DITEGUR MAKAN DENGAN CHOPSTICK HARAM - INI RESPON BALAS ADAM CORRIE

"Bila nak makan baca doa tu bagus tapi yang tak elok satu perkara makan dengan kayu sepit hukum tak boleh, haram kita seabgai orang Islam. Tak boleh buat macam tu, maafkan saya atas teguran ini," itulah tulis pengguna media sosial yang tampil menegur perbuatan pelakon Adam Corrie yang menggunakan chopstik untuk menjamu selera baru-baru ini.

Menerusi sesi siaran langsung di Facebook, pengguna terbabit muncul menulis komen terbabit menyatakan tentang hukum menggunakan chopstick. Bagaimanapun, hal itu menarik perhatian Adam untuk mengulas dan memberikan penjelasan. Kata Adam, dia telah terlebih dahulu meminta pandangan daripada agamawan berhubung penggunakan alat terbabit untuk menjamu selera.

"Untuk pengetahuan tuan, saya cina muslim. Saya sudah rujuk banyak kali dengan ustaz-ustaz saya. Bolehkah saya guna chopstick kerana ia adalah budaya orang Cina. Ustaz kata boleh kerana ia hanya alat untuk makan sama seperti sudu, garfu dan pisau. Tiada kaitan dengan akidah, iman dan agama," jawab Adam.

Teguran individu berkenaan mencetuskan rasa kurang senang dalam kalangan netizen dan menganggap isu terbabit tidak seharusnya dibangkitkan dalam kehidupan masyarakat majmuk harmoni ketika ini.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANTAR GAMBAR, PERKATAAN LUCAH DI WHATSAPP - ANTARA 11 PERTUDUHAN USTAZ EBIT LEW

Semalam, pendakwah terkenal iaitu Ustaz Ebit Lew telah dihadapkan ke mahkamah di Tenom dan mengaku tidak bersalah terhadap 11 pertuduhan termasuk berkaitan gangguan seksual.

Melalui laporan Utusan, 11 pertuduhan dibuat terhadap pendakwah itu iaitu membabitkan penghantaran gambar dan perkataan lucah dengan maksud mengaibkan kehormatan seseorang melalui aplikasi WhatsaApp.

Pengarah Jabatan Siasatan Jenayah Bukit Aman, Datuk Seri Abd. Jalil Hassan berkata kesemua pertuduhan itu adalah bagi kesalahan yang didakwa berlaku di Tenom, Sabah antara bulan Mac sehingga Jun tahun lalu terhadap seorang wanita.

Klik untuk gambar besar

Jika disabitkan kesalahan, tertuduh boleh dihukum penjara selama tempoh lima tahun atau denda atau kedua-duanya sekali.

Pada Julai tahun lalu, siasatan terhadap pendakwah terkenal berusia 37 tahun dilakukan selepas polis menerima laporan daripada beberapa individu mendakwa pendakwah itu melakukan gangguan seksual.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA DIBENAR KELUAR HOSPITAL - ACHEY CUBA LUANG MASA

"Saya memang asyik teringatkan bapa yang belum pulih sepenuhnya. Kalau ikutkan hati, saya mahu selalu berada di sisinya saat ini.

"Saya tahu, anak-anak akan menjadi antara ubat paling berkesan bagi ibu bapa yang tidak sihat," kata pelawak Achey dalam nada sedih.

Achey mengakui beliau gusar mengenangkan keadaan bapanya yang masih terlantar selepas terbabit dalam kemalangan jalan raya di Labis, Segamat, Johor, awal bulan ini.

Untuk makluman, bapa kepada Achey, Hamzah Salam, 79, semakin pulih dan sudah dibenarkan keluar daripada hospital beberapa hari lalu, namun masih memerlukan pemerhatian rapi memandangkan usianya yang sudah lanjut.

Terdahulu, bapanya telah terlibat dalam kemalangan yang mengakibatkan beliau cedera parah pada bahagian tulang rusuk dan pinggul.

Sungguh pun begitu, Achey berkata yang beliau terpaksa menerima hakikat perlu meneruskan kerja dan tugas yang sudah dipersetujui sejak awal.

Pada masa sama, beliau berkata, dirinya akan menggunakan masa lapang yang ada untuk pulang ke kampung menjenguk orang tuanya itu.

"Sejak kejadian, sudah tiga kali saya pulang ke kampung menziarah bapa. Saya memang sentiasa ingat dan berdoa agar bapa segera sembuh.

"Saya beruntung kerana mempunyai adik-beradik yang memahami tugas saya dan tidak berkira untuk membantu menjaga bapa," tuturnya.

Achey berkata, beliau juga akan memastikan menghubungi bapanya setiap hari bagi mengetahui perkembangan terkini, sama ada melalui telefon atau aplikasi sembang bersama keluarga.

"Hati siapa yang tidak risau apabila kita tahu bapa kita tidak sihat? Sekejap pun ingatan saya tidak pernah hilang mengenangkan keadaan bapa," ujar dipetik sebagai berkata.

Sementara itu, Achey yang bakal terbabit dalam persembahan 'Mahaguru Spontan' di Istana Budaya, hujung minggu ini, berkata dirinya selesa bersama kumpulan Bocey. Beliau juga tidak pernah terfikir untuk memberikan fokus kepada lawak secara solo.

Menurut beliau, baik dirinya mahupun dua lagi teman seperjuangan iaitu Abam dan Fad, masing-masing tidak menghadapi masalah untuk bergerak bersama-sama.

"Kami memang bersikap terbuka dan syukurlah tiada masalah berbangkit sehingga kini. Ada kala, penganjur mahukan kami secara solo, tidak kurang juga yang mahukan kami secara berkumpulan. Ikut rezeki masing-masing," katanya.

Sumber: Berita Harian

Foto: Achey Bocey Instagram

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KELUARGA JADI MANGSA FITNAH - JALALUDDIN HASSAN LUAH RASA KECEWA

Pelakon veteran, Datuk Jalaluddin Hassan, 62, kecewa dengan penyebaran khabar angin di laman sosial bahawa beliau sudah meninggal dunia Sabtu lalu.

Menurut Jalaluddin, beliau berada di rumah ketika berita itu tersebar dan terkejut apabila telefon bimbitnya menerima bertalu-talu panggilan daripada rakan.

"Saya sedang berurusan dengan sebuah produksi mengenai projek yang bakal dijayakan melalui telefon. Jadi, saya tidak menjawab beberapa panggilan yang masuk pada waktu sama.

"Rakan yang gagal menghubungi saya mula berasa bimbang. Apabila gagal mendapatkan saya, mereka menghubungi isteri saya. Tetapi, hendak dijadikan cerita, isteri juga tidak menjawab panggilan telefon kerana sibuk melayan cucu," ujarnya dipetik sebagai berkata.

Jalaluddin berkata, sebaik selesai berbincang dengan pihak produksi, beliau berpeluang menelefon seorang rakannya.

"Sebaik mendengar suara saya, rakan saya terus menangis. Saya terkejut dengan reaksinya itu dan bertanya apa yang berlaku. Rakan itu beritahu mengenai berita penyebaran kematian saya.

"Kerana gagal menghubungi saya, rakan saya yang ketika itu berada di Kuala Kangsar, segera berkemas kerana mahu datang ke Kuala Lumpur untuk menziarahi saya," katanya. Jalaluddin berkata, pada mulanya beliau tidak ambil pusing dengan penyebaran berita kematiannya itu.

"Tetapi apabila terlalu banyak panggilan dan mesej menerusi aplikasi Whatsaap yang masuk daripada rakan seperjuangan, termasuk pihak produksi dari Singapura dan Brunei, saya jadi kecewa dengan mereka yang menyebarkan berita palsu ini.

"Mereka menyusahkan rakan saya hingga emosi mereka terganggu. Bagi saya, orang yang menyebarkan berita itu rendah budi pekertinya. Apa perasaan mereka jika perkara sama terjadi kepada keluarga mereka?" jelasnya.

Lebih mengecewakan bapa kepada lapan orang anak ini ialah bukan saja dirinya, malah bapanya, Tan Sri Hassan Azhari dan abangnya, bekas Ketua Polis Negara, Tan Sri Musa Hassan, turut didakwa meninggal dunia pada hari sama.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"HADIAH NEW YEAR.." - FIZZ DEDAH ALMY HAMIL ANAK KE-4, LAHIR 2020

Pelakon Datuk Fizz Fairuz menerusi laman Instagram telah berkongsi berita gembira dimana isterinya, pelakon Datin Almy Nadia kini sedang hamil cahaya mata keempat dan dijangka dilahirkan pada tahun 2020 nanti. Pada entri tersebut, aktor filem 'Munafik' itu turut berkongsi imej ujian imbasan kandungan isterinya.

"Hadiah new year.. hehehe penutup 2019.. amin rezeki allah.. kasih sayang utk anak2 tetap sama, takde setitik pun kurang.. amin.. #babynewyear2020," tulis Fizz atau nama sebenarnya, Mohd. Fairuz Zainal Abidin, 40, menerusi satu entri yang dimuatnaik di Instagram.

Rata-rata mengucapkan tahniah kepada pasangan tersebut dan berharap agar mereka dikurniakan anak lelaki pula: "Hero pulak kali ni, Insya-Allah." - "Tahniah! Semoga dapat baby boy," tulis sebahagian netizen.

Untuk makluman, Fizz dan Almy  mendirikan rumah tangga pada 26 April 2014. Hasil perkongsian hidup mereka dikurniakan tiga cahaya mata, Nur Afrina Arianna, 4, Nur Afrina Aurora, 3, dan Nur Afrina Ayra yang baru berusia setahun. Pasangan itu juga mempunyai seorang anak angkat Nur Afrina Darwisya, 10.

Klik untuk gambar besar

www.myartis.com / Sumber & foto: Astro Gempak, Instagram Fizz Fairuz & Almy Nadia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - SELAMAT BERTUNANG, UMMI NAZEERA BAKAL KAHWIN

Tahniah diucapkan kepada Ummi Nazeera, 26, kerana telah selamat melangsungkan pertunangan dengan jejaka pilihan keluarga yang hanya ingin dikenali sebagai Mr. I, berusia 29 tahun.

Berita gembira tersebut dikongsikan oleh Ummi menerusi laman Instagramnya.

"Assalamualaikum .. memandangkan ramai yang sudah bertanya .. di sini ummi ingin berkongsi bersama rakan rakan media, sahabat sahabat dan penyokong yang dikasihi.. bahawa Alhamdulillah harini.. ummi sudah selamat bertunang.. hihihi #mogadiiringrestuIlahi doakan yang baik baik yaaa..," kata Ummi sambil muatnaik gambar-gambar sekitar pertunangannya di IGnya.

Majlis pertunangan yang diadakan secara tertutup di kediaman keluarganya sekitar jam 2.30 petang semalam itu dihadiri seramai 100 tetamu terdiri daripada keluarga terdekat kedua belah pihak itu berjalan dengan lancar.

Dalam pada itu, Ummi dilihat sering muatnaik gambar menunjukan beliau sedang membuat persiapan perkahwinan. Bukan hanya gambar, video juga dimuatnaik dimana keluarganya melakukan sesi latihan untuk akad nikah nanti.

Di ruangan komen media sosial Ummi juga sudah dibanjiri dengan ucapan tahniah dari peminat yang gembira dengan perkahwinan beliau.

Difahamkan, pasangan ini bakal melangsungkan perkahwinan pada tahun depan.

--- IKLAN ---

Sumber: Ummi Nazeera IG & Astro Gempak
Foto: Ummi Nazeera IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


IDENTITI KEKASIH - SHERRY IBRAHIM PERKENALKAN BILA IKATAN SUDAH PASTI

"Selagi belum ada apa-apa ikatan pasti, rasanya tidak perlu saya hebahkan identiti jejaka itu. Tunggulah apabila tiba masanya nanti, pasti saya akan perkenalkan kepada umum. Apa yang dapat saya katakan, dia cuma orang biasa dan bukan kenamaan seperti andaian ramai. Kami sudah lama berkawan, tetapi pernah terputus hubungan.

"Apabila bertemu semula, timbul keinginan untuk mengenali lebih dekat antara satu sama lain. Dia sangat penyabar dan memahami kerjaya saya," demikian kata pelakon Sherry Ibrahim yang mengambil pendekatan untuk tidak terlalu terbuka berkongsi kisah peribadi selagi dia dan teman lelakinya belum ada ikatan pasti.

Sherry, 36, berkata pengalaman lalu mengajarnya supaya tidak terlalu ghairah bercerita perancangan masa depan, apatah lagi jejaka itu bukan dalam kalangan penggiat industri hiburan. Pelakon 'Bahagia Bukan Bidaan' itu berkata, dia dan kekasihnya juga belum bertemu keluarga masing-masing, biarpun sudah maklum mengenai hubungan mereka.

Klik untuk gambar besar

"Saya elakkan daripada membabitkan keluarga terlalu awal kerana tidak mahu mereka sedih jika hubungan ini tidak kesampaian. Jika segala-galanya berjalan lancar, biarlah kedua-dua keluarga bertemu mengikut adat. Banyak pihak menasihatkan saya supaya terus bernikah dan tidak perlu bertunang.

"Nantilah, perkara itu belum saya fikirkan. Saya tidak mahu terlalu merancang, sebaliknya menyerahkan segala-galanya kepada Allah. Insya-Allah, apabila cukup duit dan sudah yakin untuk membawa hubungan ke fasa lebih serius, kami tidak akan bertangguh melakukan perkara yang baik," jelasnya.

Sherry yang turut mengusahakan perniagaan salun berkata, ketika ini, dia perlu memberikan sepenuh tumpuan kepada bisnes yang baru dibuka: "Saya ada menerima tawaran berlakon telefilem, tetapi terpaksa ditolak untuk memantau perjalanan perniagaan. Lagipun, ia masih baharu dan saya perlu memastikan segala-galanya lancar. Apabila sudah stabil, baru saya bersedia kembali berlakon".

www.myartis.com / Sumber: Berita Harian & Instagram Sherry Ibrahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL ARIFFIN - DULU DAN SEKARANG

Gambar Zul Ariffin dulu dan sekarang yang jelas berbeza. Mantan pacar Abby Abadi ini dilihat makin gigih mengentalkan tubuhnya untuk kelihatan lebih 'jantan' bagi memudahkannya membawa aksi ala-ala Rambo.

Cayalah Zul..!

DULU-DULU - Klik untuk imej besar...

SEKARANG...


DIKATA SIBUK, NAIK 'HARGA': "KENAPA TAK TANYA... BUAT ANDAIAN SENDIRI" - FIZZ DIHUJANI 'JOB'

Sebelum ini, isterinya, pelakon Datin Almy Nadia mendedahkan sudah tiga bulan suaminya tidak mendapat tawaran berlakon, kini pelakon Datuk Fizz Fairuz dihujani panggilan daripada pengarah dan penerbit yang berminat menawarkannya berlakon selepas berita itu tular. Fizz yang memenangi Pelakon Lelaki Terbaik Drama Rantaian, Anugerah Skrin (ASK) 2019 ini berkata, kebanyakan individu yang menawarkan dirinya 'job' menyangka dia sibuk dengan projek penggambaran drama dan filem.

"Tak fahamlah... Kenapa tak tanya saya? Alhamdulillah... Ada penerbit dan pengarah bertanya benarkah saya tidak ada tawaran berlakon. Mereka beritahu setiap kali bertanya mengenai saya, saya dikatakan sibuk dengan penggambaran. Saya dapat tahu, ada juga yang beritahu konon saya sudah naik 'harga', lagi-lagi selepas menang trofi ASK 2019. Saya tak faham kenapa orang yang bertanya tidak bercakap terus dengan saya? Kemudian buat andaian sendiri pula," katanya.

Minggu lalu, Almy memua naik foto Fizz sedang menonton televisyen (TV) di laman Instagram, diiringi keterangan gambar bahawa suaminya sudah tiga bulan tidak berlakon. Almy mendakwa, segelintir syarikat produksi seolah-olah tidak berani mengambil Fizz berlakon kerana bayarannya terlalu mahal. Perkongsian itu mendapat perhatian ramai termasuk rakan artis seperti Nad Zainal dan Emelda Rosmila yang meninggalkan komen.

Klik untuk gambar besar

Fizz berkata, sejak dahulu lagi, biarpun sudah memenangi pelbagai trofi, dia sangat fleksibel mengenai kadar bayaran. Tambahnya, dia bersikap terbuka dan tidak pernah meletak harga melebihi RM3,000 bagi setiap episod: "Selama saya menang anugerah, nilai bayaran masih sama. Saya adalah anak seni yang bertimbang rasa. Tidak pernah lagi saya letak kadar RM3,000 bagi satu episod. Terpulang kepada budi bicara penerbit. Jika mereka menawarkan harga yang terlalu rendah, saya akan minta naik sikit".

Namun, kata Fizz, dia tidak faham kenapa pelakon baharu dibayar dengan kadar harga tinggi. Fizz bagaimanapun bersikap positif berdepan situasi kurang ditawarkan peluang berlakon: "Benar pelakon terbabit ada pengikut yang ramai di laman sosial, tetapi hasilnya 'kayu' (lakonan kaku). Mungkin Allah mahu saya berehat, buat perkara lain dan meluangkan masa lebih lama dengan keluarga.” katanya yang masih sibuk dengan tawaran menjadi pengacara majlis dan tugasan lain".

www.myartis.com / Sumber & foto: Berita Harian, Instagram Fizz Fairuz & Almy Nadia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - NEELOFA BAKAL STUDY DI NYFA

Waahhh... seronok betul akak Neelofa kita ni bila permohonannya untuk belajar di New York Film Academy (NYFA) telah diterima. Borang yang dihantar oleh Lofa secara online juga telah disahkan oleh pihak pengurusan NYFA dan Lofa akan dibantu bagaimana untuk memasuki kampus di New York itu.

Untuk info, NYFA pernah menerima artis dari Malaysia sebelum ini seperti Liyana Jasmay, Diana Danielle dan ramai lagi. Tahniah Lofa... dan mungkin Hans akan merindui Lofa selama di sana nanti. Ahak!

Klik untuk imej besar...

Lofa sempat bergambar bersama abang guard popular!

Lofa ketika di Thailand...


EINA AZMAN POSITIF C0V1D KALI KEDUA - ANAK KEMBAR TURUT SAMA DIJANGKITI

"Semalam, saya dan keluarga menjalani ujian saringan kesihatan. Saya, kakak dan Aubrey serta Karl positif C0V1D. Semoga kali ini kami dapat melaluinya dengan baik. Jadi, kepada sesiapa yang ada bertemu dan berjumpa saya serta keluarga, jika ada simptom saya mohon tolong buat ujian saringan C0V1D. Terima kasih," kata pelakon Datin Paduka Eina Azman.

Pelakon berusia 27 tahun itu disahkan positif C0V1D kali kedua dan memohon kontak rapat dengannya untuk membuat ujian saringan kesihatan sekiranya mempunyai simptom. Selain Eina, kakak dan anak kembarnya iaitu Arianna Aubrey dan Karl Kareef yang berusia lima tahun turut dijangkiti virus itu.

Eina atau nama sebenarnya Ainur Syakina Azman berharap jangkitan kali ini tidak meninggalkan impak dan kesan teruk seperti kali pertama dahulu. Tambah Eina lagi, suaminya iaitu Datuk paduka Kaiser Gurmeet Abdullah dan dua pembantu rumahnya tidak dijangkiti virus itu.

Klik untuk gambar besar

"Alhamdulillah, buat masa ini suami dan dua pembantu rumah masih lagi negatif. Semoga mereka kekal negatif dan sihat sehingga kami selesai tempoh kuarantin. Berdasarkan pengalaman lalu, saya kini sedang menyediakan sup ketam nipah buat keluarga. Ini antara ikhtiar saya selain daripada ubat-ubatan yang diambil. Doakan semuanya baik-baik saja," tuturnya.

Terdahulu, keluarga Eina diuji dengan C0V1D selama 12 hari selepas mereka disahkan positif virus itu. Suaminya hampir dimasukkan ke unit rawatan rapi (ICU) berikutan jangkitan virus merebak 30 peratus pada paru-paru sekitar September tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI PERLUKAN TENAGA JAHIT BANYAK... SIAPA ADA KILANG PRODUCE BAJU PPE..." - ISTERI ATU ZERO

Menerusi laman Instagram, isteri kepada pelawak Atu Zero, Shafeeqa Johari yang sedang membantu menjahit baju pelindung (PPE) untuk petugas hospital itu mengakui memerlukan lebih tenaga tukang jahit dengan kadar segera. Menurut Shafeeqa, dia sedang mencari pihak kilang yang boleh membantu secara sukarela untuk menjahit PPE dengan kuantiti yang banyak dalam kadar segera untuk Hospital Sungai Buloh.

"Okey, ini untuk Hospital UiTM Sg. Buloh. Kami memerlukan tenaga jahit yang banyak dan boleh dapat dengan kadar segera. Siapa ada kilang produce baju PPE, bukan nak buat baju raya ya... Boleh whatsapp saya. Memang kilang tak boleh buka waktu ini tapi kami cuba untuk dapatkan pelepasan.

"Kalau nak jahit di rumah limited space... kami perlukan dalam kuantiti yang banyak. Tolong kami... untuk frontliner negara...," tulis Shafeeqa yang berkongsi perkara tersebut di akaun Instagram miliknya.

Sebelum ini  Shafeeqa yang juga tukang jahit telah menjahit sendiri semua PPE dan menyalurkan kepada hospital-hospital yang memerlukan ketika frontliners sedang membantu merawat pesakit COVID-19 di Malaysia. Usahanya itu mendapat pujian ramai dan dilihat sangat murni.

Klik untuk gambar besar

www.myartis.com / Sumber & foto: Astro Gempak & Instagram Shafeeqa Johari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'PROTES' KONSERT ARTIS ANTARABANGSA - NABILA HUDA ANGGAP TAK MATANG: "BANYAK BENDA YANG PERLU DIBERI PERHATIAN"

"Kena batal international concert kalau tidak nak protes? Seriously? Banyak benda yang perlu diberi perhatian untuk negara kite,itu yang diberi perhatian.. Immature nya..🤦🏽♀.

"Konsert antarabangsa boleh menyebabkan budaya hedonisme? Oh come on....🤦🏽♀," itulah tulis pelakon Nabila Huda menerusi laman Twitter dimana dia tampil memberi respon mengenai kenyataan media Pemuda PAS Malaysia baru-baru ini berhubung konsert artis antarabangsa.

Nabila menganggap tindakan itu sebangai tidak matang. Menurut Nabila atau nama sebenarnya Nur Nabila Huda Suhaimi, masih terdapat banyak isu lebih utama melibatkan negara yang perlu diberkan perhatian berbanding penganjuran konsert.

Dalam pada itu, Nabil atau lebih mesra disapa Abil turut mempersoalkan mengenai dakwaan konsert antarabangsa boleh menyebabkan 'budaya hedonisme'.

Klik untuk gambar besar

Ini memandangkan Hedonisme merupakan fahaman falsafah bahawa keseronokan merupakan matlamat utama dalam hidup. Ia juga merupakan anjuran atau pandangan bahawa kesenagan atau kenikmatan merupakan tujuan hidup dan tindakan manusia.

Sebelum ini, Pemuda PAS Malaysia telah membuat kenyataan media di laman rasmi Facebook, mendesak agar pihak kerajaan membatalkan semua konsert-konsert 'Hedonisme Melampau' yang akan di adakan oleh artis antarabangsa di Malaysia.

Menerusi hantaran tersebut, Ketua Pemuda iaitu Ahmad Fadhli Shaari berkata seandainya pihak kerajaan tidak mengambil sebarang tindakan, akan berlakunya bantahan besar-besaran di seluruh negara.

Menurutnya lagi, PAS melalui anggota kabinet akan memainkan peranan untuk memastikan konsert-konsert daripada artis antarabangsa yang dijadualkan dapat dibatalkan kerana ia tidak bersesuaian dengan norma-norma dan nilai hidup umat Islam di Malaysia.

"Saya sangat mengharapkan agar kerajaan melalui menteri-menteri berkaitan menimbangkan untuk membatalkan dan menarik semula kebenaran untuk konsert-konsert ini berlangsung.

"Pihak kami tak teragak-agak untuk menggerakkan tentangan di seluruh negara jika ia tidak diendahkan. Jika ada saudara seagama menghalang usaha ini dengan tindakan mahupun dengan kata-kata, doakanlah mereka mendapat hidayah," katanya.

Meninjau di ruangan komen, kenyataan media itu telah mendapat mendapat pelbagai reaksi daripada orang ramai dan dalam kalangan selebriti.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANITH KELENTONG PEMINAT??

Dicanang dalam sebuah majalah hiburan, dia mendakwa masih belum berpunya dan tiada teman lelaki. Tetapi melalui beberapa keping gambar yang kami diterima melalui email... lain pula ceritanya. Dalam hal ini, siapa 'kencing' siapa? Majalah atau artis itu sendiri?? Allahualam...Klik untuk imej besar...(\__/)(='.'=)(")_(")www.myartis.com 2011


VIDEO: ANAK AUTISM ZARINA DAKWA DIHALAU - ZUL ARIFFIN TERUK DIKECAM

"Keluar, I Dont Want To See Your Face Anymore," demikian kata Azal, anak autism aktres Zarina Zainuddin yang mendakwa dirinya itu dimarahi dan dihalau oleh aktor popular Zul Ariffin.

Kata-kata dakwaan Azal itu dibuat melalui sebuah video yang dimuatnaik oleh pemilik salon terkenal, Ridz Okumura menerusi akaun Instagramnya. Video terbabit telah membuatkan media sosial menjadi kecoh semalam meskipun ia isu lama.

Umum mengetahui bahawa Zarina mempunyai anak lelaki kembar bernama Azal dan Azil yang menghidap penyakit Autism.

Azal yang boleh berbicara tidak seperti abangnya Azil sememangnya seorang pemuda yang cukup meminati dan sering ingin beramah mesra dengan artis Malaysia. Selalunya, artis-artis pasti akan melayan kerenah Azal.

Klik untuk gambar besar

Rata-rata netizen yang menonton video tersebut meluahkan rasa marah dan kecewa dengan sikap Zul yang dianggap biadap terhadap anak istimewa seperti Azal. Yalah... anak istimewa macam Azal mana pandai berbohong kan?

Tambah mereka, sebagai seorang pelakon yang dikenali, Zul tidak harus melakukan perkara tersebut. Apa-apa pun, kita tunggu apa kenyataan Zul berhubung isu ini.

ATAU KLIK LINK INI UNTUK TONTON VIDEO

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JOHAN AS'ARI BERTUNANG TAHUN INI

"Saya dan dia, masing-masing tahu yang kami saling menyukai antara satu sama lain," ujar Johan As'ari, 27, mengenai cinta sesama artis yang entah kali keberapa.

Namun kali ini, dia kelihatan sedikit serius dan mengakui terpaut hati dengan seorang wanita yang juga selebriti hiburan tempatan. Bagaimanapun, dia enggan meluahkan perasaan hatinya kepada artis wanita tersebut buat masa ini.

Kalau boleh, kami tidak mahu mengesahkan sebagai pasangan kekasih.

Digosip dengan Siti Saleha..

Pada saya biarlah kami diikat sebagai ikatan suami isteri yang sah, barulah boleh merasai nikmat bercinta itu. Keadaan ini juga sebenarnya lebih mudah kerana andaikata tiada jodoh, kami boleh membawa haluan sendiri.

Digosip dengan Nabila Huda

Saya bercadang ingin melamarnya dengan mengikat tali pertunangan pada tahun ini, namun ia sekadar rancangan sahaja. Namun buat masa ini, kami cukup senang apabila kami saling mempercayai dalam setiap perkara yang dilakukan tanpa perlu timbul rasa cemburu dihati.

Perhubungan yang dijalinkan sekarang ini lebih kepada kepercayaan antara satu sama lain tanpa perlu menjadi kekasih. Jadi, memandangkan kami sekarang ini sibuk dengan urusan kerja seni, biarlah tugasan itu diselesaikan dahulu.

Pernah digosip bercinta dengan Fasha Sandha satu ketika dulu

Malah, kami biarkan masing-masing mengejar cita-cita dahulu sehingga berpuas hati dengan zon masing-masing. Andaikata perhubungan ini menjadi, InsyaAllah saya akan sebarkan pada semua, doakan ya.
Kesimpulannya... siapakah artis wanita yang dimaksudkan oleh Johan? Mungkinkah ia sekadar gimik atau ia juga akan hilang ditelan masa sebagaimana artis-artis wanita yang pernah digosipkan dengannya sebelum ini?

Jawapannya, kita tunggu sahaja sebelum habis tahun 2013 ini. Heh.


PAKAI LEGGING COKLAT DIKECAM - INI JAWAB LIYANA JASMAY

"Ini yang dipanggil pakai baju tapi berbogel," demikian antara kecaman netizen kepada pelakon Liyana Jasmay berhubung memakai seluar legging ketat melekap berwarna coklat yang didakwa seperti 'tak berseluar'.

Fotonya memakai seluar tersebut dimuatnaik oleh ibu kepada dua orang cahaya mata itu menerusi laman Instagram miliknya baru-baru ini.

Rata-rata berpendapat gaya yang dikenakan Liyana tidak sesuai dengan imej bertudungnya. Malah lebih hebat, Liyana dikecam netizen kerana memakai seluar yang nampak seperti berbogel.

Klik untuk gambar besar

Namun, Liyana tidak berdiam diri malah telah membalas semua komen termasuk yang mengecamnya dengan kata-kata terima kasih. Malah turut menurunkan komen bagi membalas semua komen mengenai imejnya itu.

"Thank you semua for your concern, MasyaAllah…By the end of the day is the niat from all of you that have good intention towards it," tulisnya.

Rata-rata turut memjui tindakan Liyana yang tenang membalas dengan komen postif terhadap 'makcik bawang' yang telah mengecamnya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALIFF NASIHATKAN SAYA UNTUK FOKUS KEHIDUPAN AKAN DATANG..." - BELLA ENGGAN CARI WANITA YANG HANTAR SIHIR

Pelakon dan penyanyi Bella Astillah mendedahkan selama lebih sebulan suaminya yang juga penyanyi dan pelakon, Aliff Aziz mengalami gangguan sihir atau ilmu hitam.

Bagaimanapun, Bella bersyukur apabila suaminya yang berasal dari Singapura itu sangat mengenali keperibadiannya dan tidak mudah percaya dengan mimpi buruk yang dialaminya.

"Aliff mimpi saya bawa masuk lelaki ke dalam rumah. Bila tanya ustaz, dia beritahu itu petanda yang tidak baik. Mimpi Aliff lebih teruk daripada saya. Antara mimpi pelik lain adalah dia nampak saya bergaduh tapi dengan lembaga hitam.

"Saya takut untuk kongsikan, tapi inilah dugaan yang perlu kami berdua hadapi. Mujurlah Aliff kenal saya macam mana. Semoga kita semua dijauhkan dengan perkara sebegini (sihir pemisah rumah tangga).

Klik untuk gambar besar

"Kalau ikutkan saya pun tak sanggup nak berdepan perkara ini, tapi saya anggap apa yang berlaku sebagai ujian," kata ibu kepada dua cahaya mata ini.

Menurut Bella, dia dan Aliff enggan mencari wanita yang didakwa menghantar sihir terbabit, sebaliknya lebih fokus untuk mempertahankan rumah tangga yang dibina.

"Saya tak tahu siapa yang hantar dan Aliff sendiri pun nasihatkan saya untuk fokus kehidupan akan datang. Aliff pun beritahu dia nak bimbing saya ke arah lebih baik. Jujur saya katakan ujian ini amat berat untuk saya pikul," katanya.

Terdahulu, Bella mendedahkan dia dan keluarganya berdepan dengan gangguan sihir atau ilmu hitam selama lebih sebulan yang dihantar oleh seorang wanita tidak dikenali.

Bella mendedahkan, dia terpaksa memanggil ustaz dan ustazah untuk mengubatinya di rumah, selepas merasakan dirinya seolah menjadi orang lain, kuat marah dan mengalami mimpi ular berturutan namun tidak terfikir mengenai perkara sihir.

Bukan hnya dirinya sahaja, malah kata Bella, anak keduanya akan menjerit-jerit, menangis dan meracau yang tak berhenti setiap malam antara pukul 2 pagi sampai 4 pagi.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU VIDEO LUCAH - AIMAN TINO BERI KENYATAAN, AKAN AMBIL TINDAKAN

Kecoh media sosial sejak beberapa hari lalu, mengenai penyebaran video lucah seorang lelaki yang dikatakan mirip penyanyi Aiman Tino. Malah ada pihak mengambil kesempatan dengan menjual video tersebut.

Susulan isu tular itu, rata-rata netizen ternyata-tanya adakah benar sama ada bahawa lelaki dalam video tersebut adalah Aiman? Kemudian, timbul pula dakwaan netizen mengatakan bahawa terdapat persamaan latar belakang video tersebut dengan bilik tidur penyanyi itu.

Dihimpit dengan pelbagai persoalan dan spekulasi, akhirnya Aiman tampil memberikan kenyataan berhubung perkara itu, Aiman menerusi laman Instagram mengatakan pihaknya kini sedang mencari jalan terbaik untuk memastikan isu tersebut dapat diselesaikan dengan segera.

Klik untuk gambar besar

Dalam pada itu, pihaknya memberi amaran akan mengambil tindakan undang-undang jika ada mana-mana pihak yang cuba membangkitkan semula isu tersebut sehingga menjadikannya berlarutan.

Terdahulu, tular klip video lucah memaparkan seorang lelaki sedang melakukan aksi ghairah yang dikatakan mirip penyanyi itu. Bagaimanapun, kemaluan lelaki berkenaan ditutup menggunakan grafik.

Sejak kebelakangan ini, semakin banyak pula artis dihimpit kontroversi dengan penyebaran video lucah, nampaknya macam ada sindiket yang seakan cuba untuk menjatuhkan mereka dan mengambil kesempatan untuk mengaut keuntungan. Apa-apa pun, kami harap Aiman tabah dan bersabar dengan dugaan yang menimpanya ini.

www.myartis.com / Sumber & foto: Rotikaya, Beautifulnara & Instagram Aiman Tino

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - ANAK KEDUA NADIYA NISAA MENINGGAL DALAM KANDUNGAN

Takziah kami ucapkan buat pelakon Nadiya Nisaa yang kehilangan anak keduanya apabila bayi tersebut disahkan meninggal dunia di dalam kandungan.

Perkara itu diketahui oleh Nadia dan suaminya ketika melakukan pemeriksaan kesihatan di Putra Medical Centre, Kuala Lumpur pada pagi (Ahad) semalam.

Difahamkan jenazah anaknya itu sudah dikebumikan di Tanah Perkuburan Islam Taman Batu Muda, Gombak.

Menurut suami Nadia iaitu Saiful Razman, isterinya kini berada dalam keadaan baik tetapi masih sedikit lemah dan bersedih atas kehilangan anak mereka.

Suami kepada Nadia, Saiful Razman Kasim, memberitahu bahwa isterinya itu kini berada dalam keadaan sihat, walaupun masih lemah dan bersedih atas kehilangan tersebut.

Difahamkan, jenazah anaknya itu akan dikebumikan di Tanah Perkuburan Islam Taman Batu Muda, Gombak.

Sementara itu, kesedihan turut dapat dirasai melalui gambar terkini di Instagram pelakon tersebut yang ternyata teruja menanti cahaya matanya itu.

Malah peminat Nadiya juga dalam masa yang sama turut mengucapkan takziah selain berdoa agar pelakon ini tabah dalam menghadapi dugaan.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: Utusan Malysia
Foto: Nadiya Nisaa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISTERI JOHAN, OZLYNN SAHKAN BAKAL TIMANG ANAK KELIMA

"Alhamdulillah, saya bersyukur kepada Allah S.W.T. dikurniakan rezeki yang tidak ternilai ini.

"Kandungan saya kini sudah hampir lima bulan pun dan dijangka bersalin pada penghujung bulan Mei atau Jun 2018?," kata Ozlynn, isteri kepada pelawak dan penyampai radio Era, Johan yang bakal menimang cahaya mata kelima.

Jelas Ozlynn, beliau mula menyedari perubahan berlaku pada dirinya sejak menyertai menyedarinya ketika menyertai pertandingan Super Spontan Superstar (SSS) 2017.

Kalau masih ingat baru-baru ini juga memang ada video Ozlynn yang dikongsikan di media sosial, menampakkan baby bump serta beberapa insiden Johan tersasul bercakap mengenainya.

Klik untuk gambar besar

Tambah pelakon drama 'Urusan Hati Cik Drama Quenn', beliau terpaksa merahsiakan dulu bagi memastikan kandungan anak kelimanya itu betul-betul stabil.

"Ya, saya tahu mengenai video 'baby bump' saya diviralkan, tapi kawan-kawan yang bagi. Namun saya tidak memberi kenyataan kerana tidak mahu menghebohkan perkara tersebut sehinggalah kandungan saya betul-betul stabil," tuturnya.

Apapun, tahniah kami ucapkan buat pasangan ini dan nampaknya makin meriahlah keluarga Johan nanti. Semoga Ozlyn juga diberikan kesihatan yang baik selama membawa kandungan bayi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SELAMAT NIKAH - NADIYAH SHAHAD KINI ISTERI BEN

Petang semalam, pelakon yang memegang watak antagonis, 'Tengku Natasha', dalam drama 'Lafazkan Kalimah Cintamu' iaitu Nadiyah Shahab telah selamat bernikah pasangannya, Ben Ali dalam satu majlis pernikahan yang berlangsung di The Ballroom at East Coast, Singapura.

Majlis dihadiri kira-kira 700 tetamu itu menyaksikan bapa Nadiyah, Syed Fuad Syed Ahmad Shahab menikahkan pasangan sama padan sama cantik ini.

Antara rakan-rakan artis hadir yang merupakan teman akrab pasangan itu adalah Nelydia Senrose, Raysha Rizrose, Aprena Manrose dan Oktovia Manrose.

Nadiyah menerima wang hantaran berjumlah RM45,000 selain menyerahkan lima dulang hantaran berbalas jumlah sama daripada pengantin lelaki. Mas kahwin pula berupa cincin berlian.

Klik untuk gambar besar

Pelakon jelita kelahiran Singapura yang menempa nama di Malaysia itu mengaku sudah bersedia memikul tanggungjawab sebagai isteri.

Nadiyah memberitahu yang dia dan suaminya itu masing-masing tidak menolak mahu dikurniakan cahaya mata secepat mungkin.

"Gementar memikul status baharu ini... Tapi saya sudah bersedia dengan tanggungjawab dan ikatan ini. Semoga saya dan suami dapat melayari bahtera perkahwinan ini sebaik mungkin.

"Memang saya dan suami mahukan anak cepat. Lagipun, datuk saya sudah tua dan mahu segera berjumpa dengan cicitnya," kata Nadiyah.

Mengenai perancangan bulan madu, mereka bercadang 'terbang' ke Itali atau London tetapi masih belum mempunyai tarikh kerana kesibukan.

"Cuma belum ada tarikh hendak berbulan madu. Ini kerana kami sedang sibuk berpindah rumah dan pejabat. Tapi insya-Allah jika ada kesempatan, kami akan menempah tiket dan terbang ke lokasi dihajati," jelasnya.

Mengenai suami tercinta, Nadiyah menganggap Ben seperti teman karib yang banyak berjasa kepadanya.

"Ben menjadi antara insan paling penting dan banyak berjasa dalam hidup saya. Dia membantu membuka peluang untuk saya berlakon di Kuala Lumpur.

"Kami juga sudah seperti kawan karib. Banyak perkara yang kami boleh lakukan bersama, begitu juga dengan hobi. Contohnya, saya obses dengan semua perkara berkaitan Harry Potter termasuk novel. Ben juga membaca buku terbabit.

"Menyedari saya menggemari siri Game Of Thrones, Ben juga menontonnya," tuturnya yang bakal meraikan sanak-saudara dan kenalan di Malaysia pada 17 November depan.

Untuk makluman, pasangan ini bertunang pada 13 Januari lalu. Mereka berkenalan sejak dua tahun lalu dan mula akrab enam bulan selepas itu.

Nadiyah mula mengasah bakat lakonan di Malaysia sejak tahun lalu menerusi 'Encik Suami Mat Salih Celup', drama yang diterajui Daler Yusuf dan Nelydia Senrose.

www.myartis.com / Sumber & foto: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PASANGAN DURIANKIMCHI SELAMAT TIMANG ANAK SULUNG, PEREMPUAN

Alhamdulillah... tahniah kami ucapkan kepada pasangan Duriankimchi iaitu Ryzal Ibrahim dan Maryam You Narae yang kini telah pun bergelar ibu bapa apabila anak sulung mereka iaitu bayi perempuan selamat dilahirkan semalam (20 Oktober 2021).

Berita gembira tersebut dikongsikan menerusi laman Instagram Maryam dengan kapsyen: "Baby dan Maryam sihat. Allah mudahkan bersalin. Terima kasih semua doakan saya."

Untuk makluman, pasangan selamat diijabkabulkan pada 15 Ogos 2019 di di Masjid Itaewon, Seoul.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITAHAN DI BANGKOK - SAJAT DIDAKWA MOHON PERLINDUNGAN & KEBENARAN BERPINDAH KE AUSTRALIA

Usahawan kosmetik Sajat atau nama sebenarnya Muhammad Sajjad Kamaruz Zaman, 36, yang menghilangkan diri hampir lima bulan itu akhirnya dilaporkan sudah ditahan pihak imigresen Thailand 8 September lalu. Sajat ditahan oleh pihak berkuasa negara gajah putih itu selepas mendapat maklumat mengenai keberadaan usahawan kosmetik di Bangkok, Thailand daripada pihak berkuasa Malaysia.

Sajat dipercayai memakai purdah dan niqab sebagai taktik untuk meloloskan diri ke Thailand yang dibantu oleh seorang lelaki serta membayar sebanyak RM20,000 untuk selamat tiba di Bangkok. Sajat dikatakan dibawa menaiki sebuah kenderaan dari Lembah Klang ke Lebuhraya Utara Selatan (Plus) sebelum dibawa ke Padang Besar, Perlis.

"Nur Sajat yang ketika itu sedang bersembunyi di Lembah Klang mula mencari jalan untuk keluar ke negara ini. Dia kemudiannya diperkenalkan kepada seorang lelaki yang mahir dengan selok-belok di kawasan sempadan sebelum bersetuju membayar RM20,000 sehingga selamat tiba di Bangkok. Lelaki ini dipercayai mempunyai dua kerakyatan iaitu Malaysia dan Thailand. Siasatan lanjut sedang dilakukan," katanya.

Sumber berkata, Sajat ditahan di sebuah kondominium mewah di Bangkok bersama seorang lelaki berperwatakan wanita warga Thailand ketika serbuan. Memperincikan perkara itu, sumber memberitahu Skuad Khas Harian Metro bahawa berdasarkan maklumat dikongsikan Polis Diraja Malaysia (PDRM) kepada pihak berkuasa Thailand mengenai lolosnya usahawan berkenaan ke negara berkenaan pada awal Mac lalu, usaha mengesannya dilakukan jabatan imigresen Thailand.

"Pada 4 Jun, pihak imigresen Thailand mengesan lokasi persembunyian Nur Sajat iaitu di sebuah kondo mewah di tengah Bangkok. Selepas risikan dan intipan dilakukan, pada 8 September sekitar jam 6 petang (waktu Thailand) serbuan dilakukan di lokasi persembunyiannya.

Klik untuk gambar besar

"Hasilnya, Nur Sajat ditahan dan semakan pihak imigresen Thailand mengesahkan dia adalah individu yang melarikan diri serta dikehendaki pihak berkuasa Malaysia. Malah, pasport milik usahawan kosmetik itu juga sudah dibatalkan kerajaan Malaysia," ujarnya memaklumkan Sajat ditahan bersama dengan seorang lelaki tempatan (Thailand) yang juga berperwatakan sepertinya di kondominium mewah itu.

Menurutnya, Nur Sajat kemudiannya dibawa dan ditahan di Ibu Pejabat Imigresen Cawangan Pembanterasan Pendatang Tanpa Izin Thailand atas kesalahan berkaitan imigresen di negara gajah putih itu. Bagaimanapun, Sajat dibebaskan pada 10 September lalu dengan jaminan sebanyak AS$2,000 (RM8,343) dan diikat jamin oleh kenalannya dikenali sebagai Misha. Namun, Sajat dikatakan perlu hadir ke pejabat imigresen Thailand setiap 14 hari. Sumber memaklumkan, Sajat masih berlindung di kondominium mewah di tengah ibu kota Bangkok itu.

"Pada 9 September atas kesalahan itu, Nur Sajat didakwa di mahkamah Thailand. Nur Sajat bagaimanapun dibebaskan pada 10 September dengan jaminan AS$2,000 (RM8,343) yang dibuat seorang warga tempatan. Wang itu dibayar oleh seorang kenalannya dikenali sebagai Misha yang dilaporkan terbang ke Thailand untuk urusan jaminan Nur Sajat. Walaupun dia dibebaskan dengan jaminan, Nur Sajat diarahkan untuk hadir ke pejabat imigresen Thailand setiap 14 hari," jelasnya.

Difahamkan, pihak berkuasa Malaysia sedang berunding dengan kerajaan Thailand untuk membawa pulang Sajat pulang namun agak sukar kerana melibatkan campur tangan pihak antarabangsa serta pertubuhan tertentu yang menghalangnya.

"Usaha membawanya pulang untuk menghadapi perbicaraan di Mahkamah Tinggi Syariah di Selangor atas kesalahan berpakaian wanita yang dilakukannya di Shah Alam pada tahun 2018 itu sedang berlangsung. Rundingan agak sukar tetapi kita tetap optimis untuk membawanya pulang. Sukar disebabkan ada campur tangan pihak antarabangsa membabitkan negara dan pertubuhan tertentu yang menghalangnya," tuturnya.

Malah, Sajat juga didakwa sedang memohon perlindungan dan kebenaran untuk berpindah ke Australia. Sumber memberitahu bahawa ketika ditahan pihak berkuasa imigresen Thailand pada 8 September lalu, Sajat hanya menunjukkan salinan pasportnya kepada pegawai penyiasat melalui telefon bimbitnya.

Sumber sama memaklumkan, ibu pejabat UNHCR di Bangkok juga sudah menyediakan peguam untuk Nur Sajat dan dilaporkan bersedia membantunya untuk mendapatkan kebenaran berpindah ke Australia. Skuad Khas Harian Metro sedang mendapatkan ulasan UNHCR Malaysia dan Bangkok serta Kedutaan Australia di Malaysia berhubung dakwaan itu.

"Semakan imigresen Thailand mendapati pasport Nur Sajat dibatalkan kerajaan Malaysia. Dia (Nur Sajat) kemudian menyerahkan kad Suruhanjaya Tinggi Bangsa-Bangsa Bersatu Mengenai Pelarian (UNHCR) dan memaklumkan adalah seorang pelarian.

"Hasil soal siasat dilakukan pegawai imigresen Thailand, Nur Sajat memaklumkan dia sedang mendapatkan kebenaran berpindah dan berlindung di Australia. Semakan mendapati Nur Sajat memperoleh kad UNHCR yang dikeluarkan ibu pejabat badan itu di Bangkok. Beberapa urusan berkaitan perpindahan Sajat juga sedang diusahakan UNHCR dengan wakil kedutaan Australia di Bangkok," jelasnya.

Ditanya apa alasan sebenar Nur Sajat untuk memohon kad pelarian dan berpindah ke Australia, sumber berkata, usahawan kosmetik itu mendakwa dia mendapat ugutan bunuh selepas mengumumkan keluar daripada Islam selain diburu lebih 100 penguatkuasa Jabatan Agama Islam Selangor (Jais).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKIT ANGIN AHMAR - DATUK JAMIL SULONG KEMBALI KE RAHMATULLAH

Akibat penyakit angin ahmar yang dihidapi oleh pengarah filem veteran, Datuk Jamil Sulong, 88, beliau akhirnya menghembuskan nafas terakhir di rumah anaknya di Bukit Utama Damansara, Kuala Lumpur kira-kira pukul 9.35 malam semalam.

Menurut anak Allahyarham, Dr Anwardi Jamil, sebelum ini Allahyarham pernah dirawat kira-kira sebulan di hospital.

Jenazah Allahyarham dijadualkan akan dibumikan di Tanah perkuburan Islam Janda Baik, Bentong, Pahang selepas solat Jumaat.

Tinggal kenangan - klik gambar untuk size besar

Untuk makluman, Allahyarham adalah pengarah filem Melayu kedua terbanyak mengarah filem selepas Allahyarham Tan Sri P.Ramlee.

Filem-filem arahannya seperti Batu Belah Batu Bertangkup, Si Tanggang, Lela Manja, Bidasari dan Raja Bersiong.

Selain itu, karya arahan Allahyarham juga banyak merangkul anugerah bukan sahaja dalam negara tetapi juga peringkat antarabangsa.

Allahyarham juga turut terlibat menghasilkan gurindam selain menulis dan mencipta lagu-lagu untuk P.Ramlee termasuk Berkorban Apa Saja, Tiru Macam Saya, Selamat Hari Raya Aidilfitri dan Azizah.

Kenangan Allahyarham bersama Maria Menado (2012)

Hasil perkahwinan Allahyarham dengan Datin Rosnani Jamil, mereka dikurniakan tiga cahaya mata.

Al-Fatehah!

   _______________________________________

Beriklan dengan kami di laman hiburan
berbahasa melayu pertama di Malaysia.
Tempat adalah terhad!!
KLIK DI SINI UNTUK INFO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


SHIDEE TIDAK TERASA HATI DIKRITIK 'PANCIT', TAK LAYAK: "HENTAMLAH... SAYA AKAN SENYUM SAHAJA"

"Itu pendapat dari hati dia. Saya tidak marah dan tidak ada sebarang masalah. Saya terima dengan hati terbuka kerana saya sendiri tidak tahu kedudukan saya selepas ini.

"Mungkin saya akan tersingkir pada peringkat separuh akhir," ujar penyanyi Shidee yang tidak terasa hati dengan komen negatif usahawan kosmetik Datuk Seri Vida yang mengkritik nyanyiannya 'pancit' dan tidak layak ke separuh akhir Gegar Vaganza musim kelapan (GV8).

Sebelum ini, Vida mempersoalkan kenapa kumpulan Sa. Ya disingkirkan sedangkan Shidee memberi persembahan yang lebih teruk pada malam Ahad. Untuk makluman, Sa.Ya yang dianggotai Saiful dan Yassin tersingkir pada peringkat suku akhir GV8, manakala Shidee pula di kedudukan kedua tercorot.

Sebagai penyanyi berpengalaman, Shidee atau nama sebenarnya Rashid Abdul Wahab, 63, menganggap komen berkenaan hanyalah pendapat peribadi seseorang.  Sementara itu, Shidee juga memberitahu dia tidak pernah ambil pusing jika ada yang memberi kritikan dan komen negatif kepada dirinya melalui media sosial.

Klik untuk gambar besar

Bagi penyanyi lagu 'Semuanya Sudah Terlambat' ini, setiap orang mempunyai pendapat sendiri, namun hanya Tuhan yang menentukan jalan hidup seseorang.

"Saya tak bimbang sedikit pun dengan kritikan netizen. Hentamlah saya. Apa yang boleh saya buat hanyalah tersenyum sahaja. Allah lebih tahu apa yang terjadi kepada diri kita nanti. Itu adalah pegangan saya," ujarnya.

Dalam pada itu, Shidee memberitahu dia bukanlah seorang yang aktif di media sosial. Katanya, dia lebih senang untuk memberi fokus kepada kehidupan harian seperti bersama keluarga, memenuhi undangan nyanyian dan aktiviti surau.

"Sekarang ini apa yang saya tahu, saya hanya perlu menyanyi sahaja. Tak pernah fikir pun nak jadi popular kembali seperti dahulu. Saya lebih senang dengan apa yang telah saya buat selama ini. Membuat persembahan di sebuah restoran, bersama keluarga dan mengikuti aktiviti di surau," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IZREEN AZMINDA: "SAYA BIARKAN SAHAJA ORANG LUAR MENGHUKUM..."

"Bukan saya takut dicemuh, cuma saya tidak suka melihat pengikut berbalah sesama mereka di laman sosial. Jika saya membuka ruangan komen itu, saya diibaratkan seperti menjadi pencetus pergaduhan. Saya tidak perlukan pendapat orang luar dalam kehidupan. Cukup suami dan keluarga ada di sisi ketika saya memerlukan mereka.

"Apabila ramai yang memberikan pendapat, ia bukan menjadi lebih baik, sebaliknya menyemarakkan lagi api yang sedang membahang. Tidak perlu buat spekulasi mengenai kehidupan orang lain," kata pelakon Izreen Azminda yang kekal dengan keputusannya untuk tidak membuka ruangan komen di laman sosial, Instagram bagi mengelak peminat berbalah.

Pelakon filem 'Otai', 'Nana Tanjung 2', 'Pecah' dan 'Pak Pong' itu berkata, dia tidak mahu menjadi punca yang mencetus perbalahan, malah enggan mengundang dosa orang lain apabila mereka berterusan 'bercakaran' di media sosial.

Wanita kelahiran Kangar, Perlis berusia 33 tahun itu berkata, 'tsunami' yang melanda hidupnya sejak dua tahun lalu juga banyak mengubah sikapnya. Akur dugaan itu terlalu berat untuk dihadapinya dan suami, Muhammad Radzi Abdul Wahid atau Ude, terutama pada permulaan, Izreen berkata, dia tidak lagi melihat ujian itu dari sudut negatif.

"Banyak perkara yang saya belajar selepas berdepan ujian dalam hidup. Dahulu, saya panas baran dan tidak boleh membiarkan orang lain memperlekeh diri. Tetapi kini, saya menjadi lebih sabar. Saya biarkan sahaja orang luar menghukum dan tidak lagi mempertahankan diri. Ujian itu juga sebenarnya membuka mata saya mengenai harga kejujuran dan persahabatan," tuturnya.

Ibu kepada Adrian Umar, 6, dan Aaron Ibrahim, empat bulan itu berkata, biarpun hatinya terhiris apabila segelintir warganet mendoakan perkara buruk berlaku dalam kehidupannya, dia reda melaluinya: "Kesabaran saya itu terjawab apabila menerima mesej peribadi daripada pihak tertentu yang meminta maaf.

"Segala cacian dan makian terhadap saya dahulu akhirnya memakan diri mereka. Saya akui, ada kalanya saya takut membaca setiap kecaman yang diluahkan membuta tuli di laman sosial. Jangan kerana terlalu mengikut perasaan, segala cemuhan itu akhirnya nanti memakan diri," ujarnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL KAHWIN - JOY REVFA PILIH LELAKI BIJAK PERNIAGAAN & AGAMA

Berhubung status laman sosialnya yang memberi gambaran bakal berkahwin dalam masa terdekat, usahawan kosmetik Joy Revfa atau nama sebenarnya Siti Arifah Mohd Amin mengakui bakal menamatkan zaman jandanya tidak lama lagi dan berkata, dia akan mendedahkan identiti jejaka tersebut pada hari pernikahan mereka.

Bagaimanapun, bekas isteri kepada penyanyi Hafiz Hamidun ini menjelaskan individu tersebut bukanlah orang yang sama dengan yang diperkatakan sebelum ini: "Ya... memang betul saya akan bertunang dengan seseorang tidak lama lagi tetapi identiti individu tersebut saya perlu rahsiakan sehingga hari pernikahan kami nanti.

"Bukan apa... takut nanti terlalu berkongsi, ada perkara yang tidak baik berlaku. Kita tak tahu apa akan terjadi di masa hadapan. Jadi, lebih baik saya memilih untuk merahsiakan terlebih dahulu. Cuma setakat ini saja yang saya boleh kongsikan.

"Insya-Allah akan berkongsi berita gembira sebelum majlis berlangsung nanti. Yang pasti, bakal tunang saya bukan individu yang sama dengan sebelum ini. Saya dengan bekas kekasih sudah berpisah sejak tahun lalu. Anggap sajalah tiada jodoh dan hubungan kami tiada lagi sehaluan," kata Joy.

Klik untuk gambar besar

Pada Jun tahun lalu, Joy pernah menimbulkan spekulasi di laman sosial apabila memberi bayangan seakan-akan dirinya dirisik oleh seseorang yang dipercayai pelakon baharu. Bagaimanapun, hubungan Joy dengan bekas kekasih berakhir pada tahun lalu.

Dalam pada itu, Joy memberitahu dia mahu pasangan hidupnya selepas ini seorang yang lebih terbuka dan mempunyai ilmu pengetahuan berkenaan dengan agama Islam: "Saya lebih memilih seorang lelaki yang lebih bijak dalam perniagaan dan mempunyai pengetahuan tinggi ilmu agama supaya dia dapat membimbing serta berkongsi ilmu dengan saya sebagai seorang suami," ujarnya.

Nama Joy Revfa sebelum ini menjadi perhatian apabila perkahwinannya pada 1 Mei 2017 dengan penyanyi dan komposer Hafiz Hamidun didakwa tidak sah. Masalah tersebut akhirnya selesai selepas Hafiz melafazkan talak satu terhadapnya di Mahkamah Rendah Syariah Daerah Petaling pada 25 Oktober tahun sama. Sebelum itu Joy pernah berkahwin dan mempunyai seorang anak lelaki iaitu Arryan Firdaus yang kini berusia empat tahun.

www.myartis.com / Sumber & foto: mStar & Joy Revfa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA HUDA: "CINTA LOKASI ITU MENGARUT... AWAK TAK RASA KE MARUAH AWAK ITU MURAH? TOLONG JAGA MARUAH"

"Kalau rasa benda itu salah jangan buat, buat mereka yang nak mencuba, tolong berhenti. Ia akan menghancurkan hidup awak... nanti awak pula akan patah hati dan kemurungan.

"Sebab lelaki itu milik orang lain, tak kiralah dia kata apa sekali pun, sebenarnya dia menipu sebab dia akan setia dan sayang isterinya kerana itu adalah cinta pertama mereka.

"Untuk lelaki, jangan salahkan perempuan, tak cukup dengan isteri di rumah yang cantik dan menjaga anak dekat rumah. Kenapa buka hati itu untuk perempuan lain? Tak baik, kan? Cuba bayangkan kalau isteri buat perkara sama, tentu rasa terluka," ujar pelakon Nabila Huda yang tampil memberi nasihat berhubung isu cinta lokasi.

Klik untuk gambar besar

Kata Nabila atau nama penuhnya Nabila Huda Suhaimi, 39, tindakan bermain cinta di lokasi hanya akan memakan diri sendiri kerana seorang lelaki tetap akan kembali ke pangkuan isteri apabila mereka sudah jemu.

Atas sebab itu juga, Nabila turut menasihatkan pendatang baharu dalam industri agar tidak sesekali mendekati atau berfikir untuk mencuba kerana ia akan menghancurkan hidup dan karier mereka.

Nabila beranggapan alasan cinta lokasi demi mendapatkan keserasian sehingga ada pelakon wanita terjerat dengan hubungan terlarang di luar set penggambaran adalah mengarut dan tidak sepatutnya berlaku.

Jelasnya lagi, tindakan tersebut juga hanya akan menjatuhkan maruah seorang wanita apatah lagi kisah peribadi mereka akan menjadi topik perbualan dalam kalangan kaum lelaki.

"Cinta lokasi itu mengarut! Jangan pernah lakukan perkara itu. Awak akan jumpa pelbagai lagi pasangan lain (dalam drama). Nak berlakon dengan dia sekejap sahaja, selepas itu akan bertukar pasangan lain.

"Awak tak rasa ke maruah awak itu murah? Orang lelaki akan cakap apa kekurangan awak, apa yang awak dah buat. Saya dah lama dalam industri ini, saya ada ramai rakan lelaki dan saya tahu mereka cakap fasal perempuan. Tolong jaga maruah!," tuturnya yang dipetik sebagai berkata kepada mStar.

Meskipun terdapat beberapa selebriti yang berjaya membawa kisah cinta lokasi ke jinjang pelamin, namun Nabil berpendapat pelakon muda seharusnya lebih fokus kepada karier berbanding cinta.

"Ada yang berjaya macam Adam Lee dan Sweet Qismina ataupun Datuk Fizz Fairuz serta Datin Almy Nadia, itu cinta suci dan terus berkahwin.

"Tapi untuk budak muda ini, jauh lagi perjalanan, cuba fokus dengan karier anda. Jangan bazirkan masa dengan lelaki, cinta palsu. Bila dah berjaya nanti baru fikir fasal cinta," katanya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IMPIAN TERMAKBUL - NEELOFA BAKAL BERPUASA & BERAYA DI MEKAH

"Insya-Allah saya akan bertolak ke Mekah pada 8 Jun ini. Selain menunaikan ibadah umrah, saya juga akan merakamkan sebuah program travelog untuk siaran TV.

"Peggambaran ini akan tamat pada 20 Jun dan saya mengambil keputusan untuk terus berada di sana sehinggalah raya kedua.

"Sudah lama saya impikan untuk berpuasa dan menyambut Aidilfitri di sana dan saya bersyukur impian itu dimakbulkan Tuhan," kata pelakon, pengacara dan usahwan Noor Neelofa.

Beberapa hari lagi bulan Ramadhan akan tiba, tentu sekali pelbagai rancangan untuk persiapan Hari Raya Aidilfitri juga telah dilakukan oleh sesetengah umat Islam.

Semoga segala perancangan Neelofa untuk merasai kelainan berpuasa dan menyambut Aidilfitri  serta ibadahnya di tanah suci Mekah berjalan dengan lancar.

Klik untuk gambar besar

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom